Češka Škoda za sledeću godinu priprema premijeru nove generacije hečbeka Rapid, to ne bilo ništa neobično da ovoga puta nisu izneli i ambicije da novim modelom žele da skinu sa trona neprikosnovenog lidera C klase - Volkswagen Golf.\nAlan Fejvi, direktor marketinga Škode uzjavio je da će Rapid da dobije novo ime, radikalno drugačiju tehnologiju i potpuno drugačiji dizajn.\n"Aktuelnim Rapidom Spaceback nismo uspeli da ubedimo ljude da smo pouzdan kandidat u segmentu. Novi Rapid neće više da se meša sa Octaviom", rekao je Fejvi.\nŠkoda očekuje da će da proda dvostruko više novih Rapida u prvoj godini od aktuelnog modela, kojeg je tokom 2017. godine prodato 66.512 primeraka u Evropi.\nNovi Škoda Rapid proizvodiće se na Volkswagenovoj MQB AO platformi koja se koristi i za modele Seat Ibiza i Volkswagen T-Roc. To će da omogući korišćenje napredniih motore uključujući četvorocilindarski 1.0 koji dolazi u varijantama od 84 i 109 KS, potom 1,5-litarski TSI od 148 KS, kao i 1,6 TDI dizel.\nPrva fotografija enterijera Škode Kamiq\nKamiq je drugi model češkog brenda koji se odlikuje novim konceptom enterijera. Unutrašnjost modela Škoda Kamiq karakteriše novi koncept enterijera predstavljen po prvi put u studiji Vision RS. Karakteristična linija na koju se naslanja samostojeći ekran, koji se nalazi visoko u vidnom polju vozača, oslikava liniju poklopca motora i predstavlja udoban naslon za ruku koja upravlja ekranom osetljivim na dodir.\nŠkoda Scala nova faza dizajnerskog izraza\nModelom Scala, Škoda predstavlja novu emocionalnu spoljašnjost i prepoznatljiv dizajnerski jezik enterijera. Ovaj model je već privukao veliku pažnju na Paris Motor Show gde je predstavljen model Vision RS. Novim modelom, češki brend je takođe napravio veliki iskorak kada je tehnologija u pitanju. Naziv Scala, koji potiče od latinske reči i ima značenje „stepenice“ ili „merdevine“, savršeno mu odgovara. Ovo je model kojim se brend Škoda popeo nekoliko stepenika na razvojnoj lestvici.\nŠkoda Fabia Combi Scoutline ima pogodnosti koje su se odlično pokazale u prethodnim modelima. U avgustu 2018. godine je predstavljena redizajnirana verzija trećeg najpopularnijeg Škoda modela koja sada ima karakterističan eksterijer, kao i nove presvlake sedišta i novu instrument tablu. Po prvi put, Škoda Fabia može da bude opremljena LED farovima i zadnjim svetlima, dok novi sistemi asistencije uključuju Auto Light Assist, Blind Spot Detect (Detektovanje vozila u „mrtvom“ uglu) i Rear Traffic Alert (Obaveštenje o saobraćaju iza vozila).\nNova globalna kampanja Škode\n„U našoj novoj globalnoj kampanji slavimo različitost naših klijenata. Želimo da ih podstaknemo da razvijaju svoju unutrašnju motivaciju. Mi u Škoda ne želimo da budemo samo auto brend; želimo da budemo partner, prijatelj i član porodice. Pričanjem životnih priča i emocionalizovanjem brenda Škoda, zbližavamo ljude više nego ikada pre. Svi mi imamo svoje lične želje i ciljeve, ali vera u sebe je nešto što nam je svima zajedničko.“ - Marc-Andreas Brinkmann, direktor marketinga u Škoda Auto.\n„Novim modelom Scala otvaramo novo poglavlje u klasi kompaktnih Škoda automobila. To je potpuno novi model koji postavlja standarde kada je reč o tehnologiji, bezbednosti i dizajnu u ovoj klasi. Zato smo uvereni da Scala ima odlične šanse da redefiniše A-segment kada je brend Škoda u pitanju. Ovaj automobil donosi i neke novine u dizajnu enterijera i eksterijera Škodinih modela.“ - Bernhard Maier, predsednik upravnog odbora kompanije Škoda Auto


Miladin Stanić - Srpskainfo\nŠef Кluba poslanika SDS u Narodnoj skupštini Republike Srpske Miladin Stanić tvrdi da posjeduje informacije sa aerodroma Mahovljani da je roba iz donacija tokom vanrednog stanja parcijalno istovarana pred medijima za potrebe “slikanja”.\nNajavljeno raskidanje ugovora o nabavci pokretne bolnice predstavlja veliku pobjedu naroda i opozicije i najbolji je dokazak koliko su Republikom Srpskom zavladali kriminlaci – istakao je šef Kluba poslanika SDS, Miladin Stanić.\nNa posebnoj sjednici potrebno je raspraviti činjenicu zbog čega Sifet Podžić dolazi u Banjaluku da knjiži aerodrom Mahovljane i kasarnu Кozara, stratešku imovinu Republike Srpske a ne rezoluciju za koju je SDS imao saglasnost Srpske pravoslavne crkve.\nŠef poslaničkog Kluba SDS u Narodnoj skupštini Republike Srpske Miladin Stanić odbio je danas poziv iz Kabineta Milorada Dodika.\n"PROGRAM REFORMI JE ISTO ŠTO I ODLUKA USTAVNOG SUDA BiH" Prve varnice na sjednici NSRS\nPoslanik SDS u parlamentu Srpske Sonja Karadžić-Jovičević smatra da jučerašnja posebna sjednica NSRS nije trebala biti ni održavana ako se uzme u obzir činjenica da je Program reformi BiH prethodno već bio poslan u sjedište NATO.\nIzjava predsjednika SNSD Milorada Dodika kako je ta stranka moćna, odgovorna i državotvorna partija, dok je SDS sada interesna grupa pojedinih njenih članova, izazvala je žestoke reakcije iz najveće opozicione partije, iz koje mu poručuju da je “vjerovatno permutovao stranke”.


Devenport: U Srbiji oko 600 projekata EU - Ekonomija - Dnevni list Danas\nPočetna » Ekonomija » Devenport: U Srbiji oko 600 projekata EU\nMeđuparlamentarna konferencija "Nadzor nad IPA fondovima: Uspesi i izazovi"\nDevenport: U Srbiji oko 600 projekata EU\nSrbija je najveći primalac fondova EU na Balkanu, a možda i u svetu. Trenutno se u Srbiji realizuje oko 600 projekata iz IPA fondova i osim dobre saradnje sa centralnim vlastima u Srbiji imamo i odličnu saradnju sa vlastima na lokalu.\n0Piše: M.R.Milenković 20. septembra 2016. 14.38\nKoristeći IPA fondove u Srbiji je izgrađen veliki broj objekata za smeštaj migranata i raseljenih, a potpomognut je srpski inovativni fond za otvaranje novih kompanija i radnih mesta “, rekao je danas šef delegacije Evropske unije u Srbiji Majkl Davenport, dodajući da se sa Vladom Srbije radi na programiranju IPA 2 ciklusa koji treba da se sprovede narednih godina u različitim sektorima.\nOn je na međuparlamentarnoj konferenciji „Nadzor nad IPA fondovima: Uspesi i izazovi“, naveo i da će u IPA 2 ciklusu, koji treba da se sprovede u narednim godinama, veća pažnja biti posvećena energetici, zaštiti životne sredine, ali da će akcenat biti i na reformama, vladavini prava, razvoju lokalne zajednice i zapošljavanju mladih.\nKada je reč o izazovima u korišćenju IPA fondova Devenport je rekao da je važno izgraditi kapacitet institucija za korišćenje tih fondova, a potrebno je, kako je dodao, da akcioni planovi za strategije budu jasni, sa preciznim budžetom, kako bi se postavljeni ciljevi što pre dostigli. On je upozorio i da ne sme da se zaboravi da odgovorni za spovođenje i izradu, evaluaciju i raspodelu IPA fondova u stvari raspolažu novcem poreskih obveznika EU, pokušavajući da transformišu društva regiona, kako bi bila spremna za pristupanje Uniji.\n“ Osim izgradnje velikog broja objekata za smeštaj migranata i raseljenih iz IPA fondova, Evropska unija je pomogla infrasturkturne projekte na oko 27 fakulteta u Srbiji, kao i izgradnju rektorata u Novom Sadu. Uloženo je mnogo i u reformu državne uprave i u izgradnju institucionalnih kapaciteta. EU je uvek tu da pomogne u kriznim situacijama”, naveo je Devenport.\nOn je dodao da je učinjen i napredak u oblasti zaštite životne sredine izgradnjom pogona za preradu otpadnih voda u Subotici i radovima u TE Nikola Tesla, a u Valjevu radovima na izgradnji sistema za vodosnabdevanje.“ rekao je Devenport, navodeći pomoć u saniranju posledica poplava u Bosni i Hercegovini i Srbiji sredstvima iz IPA fondova, uključujući i sredstava iz fonda solidarnosti.\nAna Ilić, zamenica direktora Kancelarije za evropske integracije, koja je koordinator za fondove EU istakla je danas da Srbija za budžetski period od 2014. do 2020. ima na raspolaganju nešto više od 1,5 milijarde evra iz IPA fondova, te da je za procenat do sada ugovorenih i iskorišćenih sredstava iz IPA fondova veći od 90 odsto. Prema njenim rečima izazovi u korišćenju sredstava iz IPA fondova bili su nedovoljna spremnost projekata i kapaciteta, posebno u oblasti infrastrukture, što je dovelo do kašnjenja u realizaciji projekata.\nOna je primetila i da će sredstava iz IPA fondova biti lakše usmeravana u procesu otvaranja poglavlja u pregovorima sa EU, jer će postojati jasna agenda i rokovi za završetak određenih projekata.\nOtvarajući međuparlamentarnu konferenciju „Nadzor nad IPA fondovima: Uspesi i izazovi“ Veroljub Arsić, potpredsednik Skupštine Srbije rekao je da je važno unapređivanje državne administracije kako bi Srbija bila spremna za korišćenje IPA fondova, kao i za članstvo u EU.\nPrema njegovim rečima potrebno je i podsticanje projekata regionalne saradnje, a Srbija je spremna da sarađuje sa susedima kako bi se zajednički radilo na reformskim procesima.\nTokom današnje konferencije kojoj je prisustvovalo oko 40 poslanika Evropskog parlamenta i parlamenata Zapadnog Balkana i Turske čule su se i primedbe da obični građani, pa čak i parlamentarci veoma malo znaju o IPA fondovima i njihovim komparativnim prednostima i da se stoga mora više raditi na informisanju. Jedna od sugestija bila je i da je i da na putu ka EU proces implementacije finansijskih sredstava mora biti široko prisustan, javnosti poznat, ali i kontrolisan, a u svemu tome parlamenti bi morali da imaju mnogo veću ulogu.\nPrimedba Saše Vasilevskog, poslanika u makedonskom parlamentu bila je da postoji veliki jaz između zaključenih i realizovanih porojekata iz IPA fondova i da se ta razlika mora smanjiti drastično.\nipa fondovi, majkl davenport


“Crveni” u “zmajevom gnezdu” – Veliki Park\n“Crveni” u “zmajevom gnezdu”\nNiz od šest uzastopnih utakmica bez pobede fudbaleri Radničkog 1923 pokušaće da prekinu na gostovanju beogradskom Voždovcu u utakmici 9. kola Linglong Super lige Srbije, koja je na programu u subotu, 18. septembra, od 18.30 časova na jedinstvenom fudbalskom terenu smeštenom na krovu tržnog centra “Stadion”.\nNakon perioda nešto slabijih igara, Kragujevčani su u prethodne dve utakmice sa novosadskim Proleterom i beogradskim Partizanom ostavili prilično dobar utisak i najavili skori izlazak iz rezultatske krize.\nEvidentno je da “crveni” polako vraćaju poljuljano samopouzdanje i iz kola u kola igraju sve hrabrije i sigurnije, što se uostalom videlo u duelu sa beogradskim Partizanom na “Čika Dači” minulog vikenda. I pored poraza, koji je splet individualnih grešaka i manjka iskustva u superligaškoj konkurenciji, opšti utisak je da su izabranici Vladimira Radenkovića pružili dostojan otpor lideru na tabeli i da su, što je možda i najvažnije, ponovo vratili onaj nivo timske energije koji ih je krasio na samom startu prvenstva.\n– Na sastanku u svlačionici koji je usledio posle utakmice sa Partizanom ja sam igračima rekao da su svi oni za mene heroji. Tu ne mislim samo na one igrače koji su se našli na samom terenu, već i na momke sa klupe, koji su tokom svih devedeset minuta zdušno bodrili svoje saigrače. Mislim da to pokazuje da smo postali pravi tim i da svi dišemo istim plućima. Takođe, pokazali smo i da one dve startne pobede protiv Mladosti i Spartaka nisu bile plod nikakve slučajnosti, već da su produkt kvaliteta koji ova ekipa definitivno poseduje. Verujem da su igrači posle utakmice sa Partizanom stekli dodatno samopouzdanje za predstojeće takmičarske izazove – smatra Vladimir Radenković, šef struke kragujevačkog superligaša.\nDa je igra sa prethodne dve utakmice protiv Proletera i Partizana putokaz za bolje rezultate u nastavku sezone potvrđuje i Miloš Vidović, fudbaler ogromnog iskustva, koji je kod Vladimira Radenkovića vraćen na svoju prirodnu poziciju zadnjeg veznog igrača.\n– Istina je da je bilo dosta dobrih stvari u našoj igri na utakmici sa Partizanom. Da smo možda imali za nijansu više koncentracije, verovatno bi sve to izgledalo još bolje na kraju. Svakako da ne možemo biti zadovoljni konačnim rezultatom, ali ono što smo prikazali na terenu protiv jednog tako jako protivnika kao što je Partizan pruža nam dovoljno razloga za optimizam u narednim utakmicama – ocenjuje Vidović.\nNakon serije nešto težih utakmica, “crvene” u narednom periodu očekuju dueli sa ekipama približnog kvaliteta, a prvi u nizu je protiv beogradskog Voždovca na krovu tržnog centra “Stadion”.\nPopularni “zmajevi” su u dosadašnjih osam kola ostvarili polovičan učinak od četiri pobede i isto toliko poraza. Ekipa koju sa klupe predvodi Predrag Rogan, čovek koji je prošle sezone uspeo da sačuva Voždovac u društvu najboljih srpskih ekipa, nije baš najbolje startovala, mada joj, istini za volju, ni raspored u prva četiri kola nije išao na ruku. Usledio je potom niz od tri uzastopna trijumfa, koji su voždovački “zmajevi” prekinuli porazom u Nišu prošlog vikenda.\nSvakako da će ekipa Voždovca u duelu sa Kragujevčanima pokušati da se vrati na pobednički put, ali to ne opterećuje previše “crvene”, koji u predstojeću utakmicu ulaze sa pobedničkim aspiracijama. Strateg Radničkog 1923 Vladimir Radenković najavljuje ofanzivno izdanje svoje ekipe, koja će pokušati da od prvog minuta zavlada voždovačkim “krovom”.\n– Predstojeća utakmica protiv Voždovca biće znatno drugačija u odnosu na onu prethodnu sa Partizanom. Protiv ekipa kao što je Partizan možete da računate na nekih šest napada po poluvremenu, pa samim tim gledate da u timu imate što je moguće veći broj fizički potentnih i brzih igrača. Sada ćemo imati jednu potpunu drugačiju situaciju i protivnika sa kojim možemo da se nadigravamo. Pokušaćemo da sa nešto više talenta u sredini terena i kroz veći posed lopte dođemo do željenog rezultata – otkriva Radenković svoj plan za operaciju “Voždovac”.\n– Svakako da ćemo i mi i oni ići na sva tri boda u ovom susretu. Samim tim očekujem jednu veoma otvorenu, dinamičnu i vrlo interesantnu utakmicu. Na nama je da se potrudimo da ponovimo dobre segmente igre iz prethodne dve utakmice sa Proleterom i Partizanom i da pokušamo da se domognemo celog plena na ovom gostovanju – izneo je svoja očekivanja nekadašnji internacionalac, koji već drugu sezonu zaredom nosi dres kragujevačkog kluba.\nKada je reč o kadrovskoj situaciji u redovima ekipe sa “Čika Dače”, treba napomenuti da se levi bek Uroš Blagojević vratio u trenažni proces nakon problema sa kolenom, baš kao i Dragoljub Srnić, koga je u prethodnom periodu mučila Ahilova tetiva. Pod znakom pitanja su nastupi Ognjena Ilića koji se požalio na bol u tetivi, kao i Miloša Brnovića, koji se nalazi pod terapijom zbog problema sa butnim mišićem.\nInače, Radnički 1923 i Voždovac su se poslednji put susreli u sezoni 2014/15, poslednjoj koju su Kragujevčani proveli u najvišem rangu takmičenja. Zanimljivo je da su Šumadinci bili uspešniji u oba duela – u Beogradu su slavili sa minimalnih 1:0, dok je u Kragujevcu bilo 2:1 za “crvene”.\nTelevizija Arena sport obezbedila je direktan prenos utakmice sa voždovačkog “krova” na svom drugom kanalu, dok će Televizija Kragujevac u nedelju emitovati snimak susreta i to u dva termina – od 9 i 14 časova.\nCategories:\tDruštvo, Kragujevac, Sport, UDARNO-NASLOVNA SLAJDER, Vesti\t/ No Responses / by Milan 17 септембра, 2021


Zadnji voz za spas popisa | Banjaluka.net\nZadnji voz za spas popisa\nCentralni popisni biro BiH sutra će pokušati da postigne dogovor o tome ko je rezidentni stanovnik BiH, a u slučaju neuspjeha, pred BiH su dvije mogućnosti – da mijenja zakon i pomjera rok za objavu rezultata popisa ili da cijeli projekat zvanično proglasi propalim.\nU ovom drugom slučaju, kako saznajemo, podaci koji su dobijeni iz popisa stanovništva, domaćinstava i stanova statističke agencije koristile bi svaka na svoju ruku, međutim problem je u tome što ti podaci ne bi dobili međunarodnu verifikaciju.\nU slučaju da na predstojećoj sjednici bude napravljen bilo kakav napredak, na prijedlog Ministarstva civilnih poslova, parlament BiH morao bi usvojiti izmjene Zakon o popisu stanovništva, domaćinstava i stanova i rok za objavu rezultata, koji je označen kao 1. jul ove godine, pomjeriti za nekoliko mjeseci.\nAkteri koji će sutra pokušati postići dogovor juče nisu željeli govoriti o tome kolike su šanse da se dođe do rješenja, odnosno do usaglašenog stava o tome ko je stalni stanovnik Bosne i Hercegovine.\nU Agenciji za statistiku BiH juče su nam samo potvrdili da je sjednica Centralnog popisnog biroa zakazana za 9. mart, a na pitanje šta u slučaju da ne bude dogovora, kratko su odgovorili da će “Centralni popisni biro predložiti naredne korake”.\n-Popisni biro Agencije za statistiku BiH je jedinstvenog stava da, ako se najkasnije do 15. marta 2016. godine ne usvoje ključni dokumenti, statističke institucije u BiH neće biti u mogućnosti objaviti rezultate popisa u zakonom predviđenom roku za objavu rezultata popisa do 1. jula 2016. godine- rekli su juče u Agenciji za statistiku BiH.\nNa neophodnost postizanja dogovora proteklih dana apelovali su iz Agencije za statistiku BiH, Ministarstva civilnih poslova BiH i najvećih političkih partija u Bosni i Hercegovini.\n-Očigledno je da je popis više politička, nego statistička kategorija. Bošnjaci bi stalo popisivali dok se ne desi popis koji njima odgovora- rekao je Milorad Dodik, predsjednik RS, ističući da je cilj Bošnjaka da “navuku nešto preko 50 odsto u BiH”.\nPredsjednik RS naglasio je da je RS za uvažavanje svih standarda koji su u vezi s popisom i evidencijama, ali da nešto ne štima, ili sadašnji broj Bošnjaka ili broj poginulih Bošnjaka u proteklom ratu.\n-Može da ih bude koliko hoće, nije to problem, ali postavlja se pitanje šta bi s onim periodom silne pogibije i nestanka, koji sada pokazuje da u BiH po tim njihovim statistikama raste broj Bošnjaka- rekao je Dodik.\nPodsjećanja radi, najveći problem je upravo u tome što se RS i FBiH ne mogu dogovoriti ko je stalni stanovnik Bosne i Hercegovine. S jedne strane u FBiH insistiraju na tome da u ukupan broj stalnih stanovnika uđu i oni koji žive i rade u inostranstvu, što je za Republiku Srpsku neprihvatljivo. Razlika u broju stanovnika zavisno od toga koji će standard biti primijenjen je oko 300.000 stanovnika.\nAdil Osmanović, ministar civilnih poslova Bosne i Hercegovine, nakon sastanka s rukovodstvom Agencije za statistiku BiH i predstavnicima entitetskih zavoda za statistiku, koji je održan u petak, apelovao je na sve da do 15. marta postignu dogovor, ističući da postoji realna opasnost da popis bude poništen.\nInače, u slučaju da statističari sutra dogovore ko je rezidentni stanovnik, potrebna su najmanje četiri mjeseca da se obrade popisnice i objave rezultati. Popis stanovništva, domaćinstava i stanova u BiH održan je od 1. do 15. oktobra 2013. godine i koštao je oko 46 miliona KM.


Srbiju čeka sanacija štete na energetskoj infrastrukturi | Energetski portal Srbije\nSrbiju čeka sanacija štete na energetskoj infrastrukturi\n29.05. 2014 Svet\nMinistar građevinarstva, saobraćaja i infrastrukture i predsednik Komisije za utvrđivanje štete od elementarnih nepogoda prof. dr Zorana Mihajlović sastala se juče sa delegacijom Odbora nemačke privrede za istočnu Evropu koju su predvodili gospodin Rajner Lindner i ambasador SR Nemačke u Srbiji Njegova ekselencija Hajnc Vilhelm. Teme sastanka bile su privredna saradnja dveju zemalja i uključivanje nemačkih kompanija u infrastrukturne projekte u Srbiji.\nOcena sastanka je da je, nakon prirodne katastrofe poplava koje su zadesile Srbiju, neophodno što pre obnoviti infrastrukturu i stambene objekte u ugroženim područjima, kao i raditi na unapređenju sistema za odbranu od poplava.\nGospođa Mihajlović je naglasila, tokom sastanka, da će u najkraćem mogućem roku biti završena procena štete, uz rigoroznu kontrolu podataka koje budu dostavile lokalne samouprave. Inače, prve procene ukazuju na to da je na saobraćajnoj, energetskoj i telekomunikacionoj infrastrukturi pričinjena šteta koja premašuje 250 miliona evra.\nOno što je posebno zanimalo delegaciju iz Nemačke jeste sanacija štete na energetskoj infrastrukturi i projektima u tom sektoru, s obzirom na to da nemačke kompanije imaju najsavremeniju tehnologiju u oblasti obnovljivih izvora energije i energetske efikasnosti.\nministar prof. dr Zorana Mihajlović\nNemačka lider u izvozu otpada\nGrad Užice pristupio Sporazumu gradonačelnika za klimu i...\nBiorazgradive maske iz kojih raste cveće


Srbiji kredit Svetske banke od 100 milona dolara za borbu sa korona virusom\nIzvor: Radio Slobodna Evropa, 26.Maj.2020, 20:20\nSvetska banka je saopštila da je Srbiji odobrila 100 miliona dolara kredita za pravovremeno reagovanje na pandemiju Covid-19. Iz ovog kredita finansiraće se postavljanje do 12 stanica za brzo testiranje putnika koji ulaze u Srbiju i izgradnja dve nove regionalne laboratorije. Kako je navedeno, po jedna stanica biće postavljena na beogradskom i niškom aerodromu i još do 10 na drugim graničnim prelazima. Novcem Svetske banke izgradiće se dve regionalne laboratorije u Kliničkom centru...\nRadio 021: Svetska banka odobrila Srbiji kredit od 100 miliona dolara\nRadio Televizija Vojvodine: Kreće Projekat hitnog odgovora na koronu: Čemu je namenjen kredit od 100 miliona dolara\nNovac Svetske banke za laboratoriju u Kragujevcu\nIzvor: PrviPrviNaSkali.com, 26.Maj.2020\nSvetska banka je saopstila da je danas Srbiji odobrila 100 miliona dolara kredita za suzbijanje p&emije korona virusa. .Kreditom Svetske banke bice finansirano do 12 stanica za brzo testiranje putnika koji ulaze u Srbiju – po jedna na beogradskom i niskom aerodromu, a jos do 10 na drugim g..\nSvetska banka je saopštila da je Srbiji odobrila 100 miliona dolara kredita za suzbijanje pandemije koronavirusa.. Kreditom Svetske banke biće finansirano “do 12 stanica za brzo testiranje putnika koji ulaze u Srbiju”, po jedna na beogradskom i niškom aerodromu, a još “do 10” na drugim graničnim...


"Uhapsite Velju Ilića"\nZakon o legalizaciji objekata je korupcionaški i smišljen da zaštiti moćnike koji su ilegalno, sumnjivim kapitalom sagradili palate, a ministar Velimir Ilić bi kao propagator ovog akta u svakoj uređenoj državi bio uhapšen - kaže za “Blic” Milan Stamatović, predsednik opštine Čajetina.\n- Ovo je klasično uvođenje anarhije, zakon koji aminuje bezakonje. Građane koji su legalizovali objekte i za to debelo platili država pravi budalama. Oni koji nisu hteli da plate, a takvi uglavnom imaju veliki novac, opet će profitirati. Zato Velimir Ilić mora da bude ne samo smenjen nego i uhapšen - izričit je Stamatović.\nBude li usvojen zakon o legalizaciji, Čajetina će izgubiti milione evra, kaže Stamatović, i napominje da je na Zlatiboru od 3.000 zgrada sagrađenih bez dozvola - 2.000 legalizovano.\n- Ovaj zakon će biti u službi vlasnika onih hiljadu objekata, koji su najdrastičniji primer ruganja državi. Po pravilu, to su moćni ljudi. Ilićev zakon nije smišljen zbog Kaluđerice, nego zbog Zlatibora i takvih investitora - kaže Stamatović.\nOdredba koja predviđa da će legalizacija ostati obaveza objektima namenjenim tržištu, dodaje naš sagovornik, vešto je smišljena da bi prikrila krajnji cilj zakona.\n- Među nelegalizovanim objektima na Zlatiboru najviše je zgrada za koje je vlasnik dobio građevinsku dozvolu na primer za 100 kvadrata, a izgradio deset puta veći prostor. Ili, ima dozvolu za neku omanju kuću - ukazuje Stamatović.


Rudnik uglja donirao 200 hiljada eura u prošloj godini | Rudnik Uglja Pljevlja Crna Gora\nRudnik uglja donirao 200 hiljada eura u prošloj godini\nSponzorstva i donacije 8 Jun\nPrateći trend razvoja društveno odgovornog poslovanja, Rudnik uglja u kontinuitetu podržava mnoge donatorske aktivnosti vezane za razvoj lokalne zajednice u kojoj posluje.\nU prethodnoj godini naša Kompanija donirala je blizu 200.000 eura. Najviše sredstava opredjeljeno je za razvoj pljevaljskog sporta i sportista koji su najbolji ambasadori ovog grada. Pored sporstkih klubova značajna donacija izdvojena je za rekonstrukciju Trim staze sa spravama za vježbanje koja je postala glavno mjesto za rekreaciju u praku Vodice.\nPored uredjenja Trim staze i pomoći sportskim klubovima naša Kompanija je donirala sredstva za poboljašnje uslova rada u zdravstvenoj ustanovi Opštoj bolnici i LJERTV Pljevlja. Pored ovih aktivnosti koje smo imali u 2016. godini Rudnik uglja je u značajnom iznosu pomogao održavanje kulturnih manifestacija, obnovu vjerskih objekata i obrazovnih institucija, stvarajući što bolji ambijent za rad i boravak predškolske i školske djece.\nRudnik uglja AD Pljevlja DOP ne smatra troškom već investicijom u budućnost. Svjesna težine „povratka duga“ društvu u kom posluje, Kompanija će i u ovoj godini nastaviti sa podrškom projektima za razvoj društvene zajednice u svim segmentima.


Vesti iz BCBP, Nova Strategija nacionalne bezbednosti jača ulogu predsednika u sistemu bezbednosti\nVaša lokacija / Beogradski centar za bezbednosnu politiku / Aktivnosti / Vesti iz BCBP / Nova Strategija nacionalne bezbednosti jača ... /\ndr Igor Novaković, Jelena Pejić, Tanja Jakobi, dr Filip Ejdus, dr Marko Savković, Anđa Petković, Goran Tepšić\nNacrt Strategije nacionalne bezbednosti ukazuje na srozavanje demokratske civilne kontrole nad sistemom bezbednosti i dalje zarobljavanje države, a državocentrični pristup bezbednosnim pretnjama zanemaruje potrebe građana, istaknuto je na događaju koji je Beogradski centar za bezbednosnu politiku (BCBP) organizovao kao doprinos javnoj raspravi o nacrtima Strategije nacionalne bezbednosti i Strategije odbrane 8. maja 2018. godine u Beogradu.\nZaključci i preporuke sa stručne rasprave biće poslati Ministarstvu odbrane u procesu javne rasprave o nacrtima strategija, koja je otvorena do 15 maja.\nIstraživačica BCBP Jelena Pejić ukazala je na ključne promene nacrta Strategije nacionalne bezbednosti u odnosu na važeću Strategiju iz 2009. godine.\n„Predočena struktura sistema nacionalne bezbednosti sasvim izostavlja ulogu kontrole, te u njoj nema mesta za sudove, tužilaštva i nezavisne nadzorne organe. Simptomatičan je i izostanak pasusa koji navodi da svi ministri, kao i sve čelnici tri službe bezbednosti, dostavljaju Narodnoj skupštini i Vladi izveštaj o stanju nacionalne bezbednosti iz svog delokruga,“ istakla je Pejić.\nNovom Strategijom nacionalne bezbednosti jača uloga predsednika, a menja se i pozicija Saveta za nacionalnu bezbednost, koji je koordinaciono telo, a prema Strategiji prelazi u upravljački deo sistema gde mu nije mesto, ocenila je Pejić.\n„Predsednik Srbije do sada mogao da ukazuje na određene probleme i pokreće njihovo rešavanje, a sada se predviđa da objedinjuje i usmerava funkcionisanje celog bezbednosnog sistema, što je bila funkcija Vlade. Tako postaje vidljivo kako se legitimiše realno pomeranje fokusa političke moći i kada je reč o sistemu nacionalne bezbednosti,“ rekla je Pejić.\nZnačajan problem predstavlja i uklanjanje načela političke neutralnosti, profesionalnosti i nepristrasnosti iz nacrta Strategije, istakla je istaživačica BCBP.\n„Kao odgovor na globalno i regionalno bezbednosno okruženje opisano Strategijom uvodi se koncept „totalne odbrane“, što je tipično za vojno neutralne zemlje koje nemaju podršku partnera u slučaju napada. Međutim, nije jasno određeno šta opravdava ovakav zaokret u Srbiji niti je sam koncept jasno definisan“, ukazala je Pejić i kritikovala odsustvo diskusije o predloženom konceptu totalne odbrane pošto ona podrazumeva veće angažovanje svih građana, a potencijalno i ponovno uvođenje obaveznog vojnog roka.\nSistem nacionalne bezbednosti treba da ima mesto i u Ustavu\nIako Strategija nacionalne bezbednosti nije normativni akt, veoma je važno šta se u njoj nalazi jer je za sada jedino mesto na kome je definisan i imenovan sistem nacionalne bezbednosti. Međutim, svrhe, načela i akteri sistema bezbednosti i njihova koordinacija bi trebalo da budu uređeni posebnim zakonom, kao i Ustavom, zaključila je Pejić.\n„Ključna veza sa Zajedničkom spoljnom i bezbednosnom politikom Evropske Unije je najsvetlija tačka, pogotovo u Strategiji odbrane, ali i tu stvari ne stoje dobro“ istakao je programski direktor Beogradskog fonda za političku izuzetnost Marko Savković.\nGovoreći o ključnim promenama u oba strateška dokumenta Savković je naglasio da Kosovo generalno diktira sadržaj strategija, ali i da duhom jezika odiše sumnja u sposobnost države da se nosi sa posledicama migrantskih kriza i pogoršanjem odnosa u regionu.\nGoran Tepšić, asistent na Fakultetu političkih nauka i saradnik Centra za studije mira dodao je da u nacrtima strateških dokumenata pokušaj otcepljenja Kosova je i dalje predstavljen kao osnovni rizik po bezbednost, što je „ponavljanje narativa kojem je istekao rok trajanja“, ocenio je Tepšić.\nStrategija uvodi regionalne probleme, ali nema regionalni pristup, jer region ne posmatra kao bezbednosni kompleks gde države zavise jedne od drugih, naveo je asistent na FPN.\n„Strategija ne prepoznaje da u regionu postoje neuspele države i da one predstavljaju konstantni hronični problem po bezbednost, rekao je Tepšić. Stabilnost ne može da se gradi na osnovu ličnih odnosa nosilaca državnih funkcija, već se mora raditi na izgradnji država, a neke nisu ni blizu da ispune sve kriterijume državnosti“, istakao je Tepšić.\nTepšić je zaključio da je „zbunjujuća nekoherentnost šest nacionalnih interesa“ navedenih u nacrtima strateških dokumenata, koji su, po njegovoj oceni, čak i međusobno isključivi.\ndr Marina Blagojević Hughson\nStrategija nacionalne bezbednosti bez dugoročne perspektive\nDirektor istraživanja Centra za međunarodne i bezbednosne poslove (ISAC fond) Igor Novaković je ocenio da je nacrt Strategije „dokument trenutka, a ne vizije“, i da mapira trenutne aktivnosti umesto da pruža koherentnu viziju budućnosti.\n„Za aktuelnu javnu raspravu o nacrtima Strategije nacionalne bezbednosti i Strategije odbrane predviđeno je premalo vremena. Javnoj raspravi bi trebalo da prethodi inkluzivni pristup konsultacijama da bi se svrha strategija približila stanovništvu i sa partnerima komuniciralo o pretnjama i rizicima, naglasio je Novaković.\n,,Strategija načelno jeste usklađena sa Zajedničkom spoljnom i bezbednosnom politikom Evropske unije, ali ako se čita ceo tekst, reference na evropske integracije se ne javljaju dosledno,“ naveo je Novaković. U oblastima migracija, energetike, sajber bezbednosti, EU se uopšte ni ne pominje.\nŠta znači vojna neutralnost za Srbiju?\nNovaković je ukazao da se nacrtima strateških dokumenata vojna neutralnost usvaja kao koncept, ali da Srbija nema politiku istinske neutralnosti. Nije iskorišćena prilika da se ovim strateškim dokumentima objasni šta vojna neutralnost jeste i ostalo se na istom polazištu kao i 2009. kada je doneta važeća Strategija nacionalne bezbednosti.\nKoncept neutralnosti naveden u nacrtima strateških dokumenata omogućava učestvovanje u Partnerstvu za mir i saradnju sa EU, tako da se on u praksi svodi samo na neulazak u NATO i Organizaciju ugovora o kolektivnoj bezbednosti (ODKB), obrazložio je Novaković. Istakao je da je interesantno da je saradnja sa NATO navedena kao interes, dok je saradnja sa ODKB definisana kao opredeljenje. Navedeno je da će neutralnost otkloniti mogućnost vojne agresije, ali bez drugih preduzetih koraka to nije garancija zaštite od spoljnih napada, upozorio je Novaković.\nAnđa Petković, projektni menadžer Centra za evroatlantske studije kritikovala je činjenicu da je Vojna vojna neutralnost Srbije proglašena 2007. u samo jednoj rečenici Rezolucije Narodne skupštine o zaštiti suvereniteta, teritorijalnog integriteta i ustavnog poretka, bez javne rasprave. Koncept vojne neutralnosti je održiv u okvirima politike koju Srbija trenutno vodi ako se jasno artikuliše u Ustavu, Strategiji spoljne politike koju je neophodno doneti, kao i drugim dokumentima, uz analizu obaveza Srbije u okviru ZBSP i uključivanje u plan budžeta Vojske, obrazložila je Petković.\nNeutralnost ne znači odsustvo stava o pretnjama, posebno jer je pristupanje EU prepoznato kao nacionalni interes u nacrtima strateških dokumenata, Petković je zaključila.\nFokus na bezbednosti države, a ne građana\nIzvršna direktorka Centra za istraživanje javnih politika Tanja Jakobi naglasila je državocentrični pristup bezbednosnim pretnjama prisutan u nacrtima strateških dokumenata, smatrajući da se na taj način umanjuje značaj pretnji koji utiču na svakodnevni život građana.\nJakobi je ocenila da nije dovoljno što se u dokumentu samo spominje „subjektivna bezbednost građana“ bez detaljnijeg obrazloženja metoda za njeno utvrđivanje. Dodala je da je dobro što je pojam bezbednosti proširen s vojne i na ekonomsku, energetsku, socijalnu i eklološku bezbednost. Međutim, temi pretnje od siromaštva nije data veća pažnja iako predstavlja uzrok migracija iz Srbije, kao i radikalizacije. Pitanje imigracija se tretira kao bezbednosno pitanje, dok se u realnom dnevnopolitičkom kontekstu sagledava kao humanitarno, zaključila je Jakobi.\nNa kraju, Jakobi je kritikovala izostavljanje pretnje od ilegalnog posedovanja vatrenog oružja kao veliki propust, naročito s obzirom na zloupotrebu vatrenog oružja za nasilje u porodici.\nNarušavanje ustavnih principa novim zakonima u oblasti bezbednosti\nU stručnoj raspravi učestvovala je i pomoćnica generalnog sekretara Kancelarije poverenika za informacije od javnog značaja i zaštitu podataka o ličnosti Slavoljupka Pavlović. Ukazala je na problematične predloge izmena Zakona o odbrani kojima se određeni podaci u nadležnosti Ministarstva odbrane u potpunosti izuzimaju iz Zakona o slobodnom pristupu informacijama. Tako se narušavaju ustavni principi jedinstvenog pravnog poretka, te koji glase da dostignut nivo ljudskih prava ne sme da se snižava i da je Vojska pod demokratskom i civilnom kontrolom, upozorila je Pavlović.\nPosledice primene Strategije u praksi\nGoran Tepšić i Tanja Jakobi rekli su da ono što stoji u tekstovima strateških dokumenata nema izglede da bude primenjeno u praksi, a Marko Savković je dodao da Srbija nije zemlja čija je visoka politika određena strategijama i da se prioriteti sutra mogu promeniti. Istraživačica BCBP Jelena Pejić zaključila je da ukoliko strateški dokumenti budu stupili na snagu u ovoj formi, ići će se ka daljem zarobljavanju države i nazadovanju demokratske i civilne kontrole.\nZaključci sa stručne rasprave\nAdobe PDF (0.28MB)| Broj preuzimanja: 1181\nPovezane teme:Strategija nacionalne bezbednosti, Strategija odbrane, nacionalna bezbednost, odbrana, Vojska Srbije, Jelena Pejić, Filip Ejdus


26.01.2008, 11:53 #1\nRuski predsednik Vladimir Putin je rekao da se u Moskvi veoma raduju što su gosti iz Beograda došli �bez obzira na složen politički kalendar u Srbiji� i da to znači da je razlog njihovog dolaska veoma važan i za Srbiju i za Rusiju. On je naveo i da Srbija postaje jedan od ključnih tranzitnih zemalja što značajno energetski jača i nju samu i evropski kontinent, naglasivši da �narod Srbije treba da zna da Srbija u Rusiji ima sigurnog druga i partnera�.\nPredsednik Srbije Boris Tadić se složio sa Putinom i naglasio da je reč o strateškom partnerstvu dve zemlje. �Srbiju i Rusiju vezuju jake veze među narodima, ali i duboki ekonomski i strateški interesi�, kazao je Tadić. Premijer Srbije Vojislav Koštunica rekao je da se sporazumom uspostavlja strateška saradnja čije će blagodeti osetiti svi građani Srbije.\nDirektor ruskog �Gasproma� Aleksej Miler izjavio je da �Srbija dobija garantovano snabdevanje energentima na decenije unapred, ali i finansijsku, sirovinsku i tehnološku bazu za razvoj.�\nMinistar infrastrukture Velimir Ilić, koji je potpisao sporazum, ocenio je da je to sa strateškog stanovišta dobar potez.\n- Srbija će od tranzita gasa imati negde oko 200 miliona evra godišnje - rekao je Ilić.\nMinistar ekonomije i regionalnog razvoja Mlađan Dinkić je, međutim, izjavio da potpisivanjem sporazuma, ništa neće biti do kraja rešeno. �Ono što sam ja sugerisao i predsedniku i premijeru jeste da bi trebalo da se ne dozvoli većinsko učešće �Gasproma� u NIS-u�, rekao je on.\nInače, potpisani sporazum nije pretrpeo bitne izmene u odnosu na prvu verziju koja je krajem decembra stigla iz �Gasproma�. Tako je ostao predlog da se formiraju dve posebne kompanije za gradnju gasovoda i završetak skladišta, čiji će vlasnici biti �Gasprom� i �Srbijagas�, a u kojima će srpska strana moći da ima najviše 49 odsto vlasništva. Međutim, još je neizvesno na koji način će Srbija pronaći novac za finansiranje gasovoda i skladišta. Kapacitet gasovoda ostao je najmanje 10 milijardi kubnih metara godišnje, što ga još uvek ne čini magistralnim,. Ipak, očekuje se da će u pregovorima Srbija uspeti da izdejstvuje gasovod od oko 20 milijardi kubika, što bi nam bilo značajno zbog većih tranzitnih taksi za gas. Osim carinskih i drugih olakšica Vlada Srbije je pristala na to da u naredne dve godine obezbedi zaštitu tržišta naftnih derivata koje proizvodi NIS.\nNaša zemlja će morati da investira u gasovod i skladište srazmerno učešću u dve kompanijama, a s obzirom na to da se investicije procenjuju na 1,5 milijardi evra, za sada je neizvesno da li će �Srbijagas� imati 750 miliona evra. U krugovima bliskim Vladi Srbije saznali smo da do sada uopšte nije ni razgovarano o tome na koji će se način finansirati naš udeo u gasovodu i skladištu. Ozbiljno se razmatra mogućnosti da bi umesto jednog dela investicija naš zalog moglo da bude pravo na korišćenje zemljišta gde će proći gasovod, a razgovara se i o tome da �Naftagas�, koji ima pravo na koncesije za korišćenje domaće nafte, ostane u većinskom državnom vlasništvu. Međutim, upućeni smatraju da je vrlo izvesno da ćemo za podmirenje ovih projekata morati opet da dignemo kredite.\nPopović: Pregovori se nastavljaju\nMinistar energetike Srbije Aleksandar Popović izjavio je da slede pregovori o detaljima energetskog sporazuma, dodajući da očekuje da će za to biti �potrebni meseci�. Nakon toga će kompletan sporazum biti dostavljen Skupštini Srbije na ratifikaciju. Popović je dodao da sporazum garantuje dovoljne količine gasa i nafte po realnim cenama i to direktno od kompanija koje ih poseduju, a ne od trgovaca, po berzanski �naduvanim cenama�.\nPredsednik Lige socijaldemokrata Vojvodine Nenad Čanak poručio je državnom rukovodstvu da je �Naftagas� vojvođanska imovina koja nije na prodaju. On je na vrata poslovne zgrade NIS-a, oglušujući se na upozorenje obezbeđenja, ostavio poruku �Vojvođanska imovina nije na prodaju�.\nKategorički protiv nezavisnosti Kosova\nRuski predsednik Vladimir Putin izjavio je da se Rusija kategorički protivi jednostranom proglašenju nezavisnosti Kosova �jer će to imati negativne posledice po međunarodno pravo, kao i za Balkan i ceo svet�. Predsednik Srbije Boris Tadić zahvalio je na principijelnom stavu Rusije o Kosovu i dodao da Srbija nikada neće odustati od svog legalnog interesa u pokrajni. Tadić je kazao da je Srbija spremna na kompromis, ali da je dosledna da proces mora ići kroz Savet bezbednosti UN. �I to važi za sve misije koje su u domenu mirotvorstva�, dodao je Tadić. Premijer Srbije Vojislav Koštunica ocenio je da su Rusija i Srbija vodile zajedničku politiku u odbrani teritorijalnog integriteta i suvereniteta i međunarodnog prava braneći Kosovo u sastavu Srbije.\nMediji o sporazumu\nRuski dnevnik �Komersant� navodi da Moskva, podstaknuta uspehom u oblasti nafte i gasa, namerava da i dalje �razvija uspešnu saradnju� sa Beogradom i dodaje da ugovorima, koji idu na ruku Rusiji, Beograd u suštini plaća za podršku na međunarodnoj političkoj sceni. �Fajnenšel tajms� je povodom potpisivanja sporazuma objavio da će Rusija dobiti svoju prvu nagradu za podršku Srbiji u njenom nastojanju da spreči jednostrano proglašenje nezavisnosti Kosova. Kakva god da bude cena NIS-a, �Gasprom� će dobiti dobar posao i obezbediti kupca za svoj �Južni tok�, umesto za gas koji bi stizao gasovodom �Nabuko�, koji ima za cilj da smanji zavisnost Evropske unije od ruskog gasa, iznosi se u tekstu i dodaje da to neće zaustaviti nezavisnost Kosova, ali će otežati drugim zemljama da zvanično priznaju novu državu.\nSAD su duboko zabrinute da bi energetski sporazumi Rusije sa Bugarskom i Srbijom mogli da pojačaju uticaj Moskve na snabdevanje Evrope energentima i da postanu sredstvo političkog pritiska, objavila je juče novinska agencija Rojters. U poverljivom dokumentu srpskih vlasti, u koji je Rojters imao uvid, navodi se da je Vašington razmatrao mogućnost da diplomatskim kanalima izrazi zabrinutost zbog sporazuma o energetskoj saradnji. Međutim, predstavnik američkog Stejt departmenta juče je izjavio da SAD nemaju ništa protiv rusko-srpskog sporazuma i da su te dve zemlje �slobodne� da potpišu takav sporazum.\nPoruku je izmenio _baba_, 26.01.2008 u 15:28 Razlog: spajanje poruka\n26.01.2008, 15:16 #3\n27.01.2008, 21:12 #4\n10.08.2008, 22:13 #6\n11.08.2008, 19:45 #7\nenergetski, između, rusije, sporazum, srbije


Košarkašice Partizana pobedile Zvezdu i prošle u polufinale Kupa - Sportal\nTanjug / D. Nikolić - Vest objavljena: 06:47 - 21.11.2015\nNajefikasnija kod Hemofarma bila je Tijana Ajduković sa 26 poena, Čađo je postigla 15, dok su Vojvodinu predvodile Latinka Dušanić sa 13, odnosno Ana Radović sa 12 poena.\nNa red je potom došao poslednji četvrtfinalni duel u kome su košarkašice Partizana preokretom u poslednjoj četvrtini došle do pobede nad Crvenom zvezdom.\nRadočaj sa 19 i Dabović sa 16 poena bile su najefikasnije u crno-belom taboru, dok su u poraženoj ekipi to bile Đorđevićeva sa 18 i Stanačev sa 15 poena.\nZbog večitog derbija veliki broj pripadnika policijskih snaga obezbeđivao je dvoranu u Smederevu, ali i sam grad.\nPlasman u polufinale nacionalnog kupa u četvrtak su pobedama osigurale ekipe Voždovca i Radivoja Koraća.\nDomaća košarka i ABA Kup Srbije za košarkašice ŽKK Crvena zvezda ŽKK Partizan ŽKK Vojvodina ŽKK Hemofarm


Selektor košarkaša Srbije Aleksandar Đorđević nije više trener Panatinaikosa.\nPAO ostao bez trenera: Aleksandar Đorđević\nNaš 48-godišnji trener seo je na klupu atinskog kluba na početku ove sezone, ali kraj nije dočekao na istom mestu.\nPosle eliminacije Panatinaikosa u četvrtfinalu Evrolige od Laboral Kuće sa 3-0 u seriji, Đorđević je dobio otkaz, jer nije uspeo da odvede ekipu na fajnal for!\nKako javlja specijalizovani košarkaški portal Eurohups, Sale Nacionale se odmah posle meča u Atini sastao sa vlasnikom kluba Dimitrisom Janakopulosom i došlo je do prekida saradnje.\nI pored dobrih rezultat u grčkom prvenstvu, u kom PAO deli vrh tabele sa Olimpijakosom sa učinkom 25-1, Đorđevićev rezultat u Evroligi je okarakterisan kao neuspeh.\nNjega u narednom periodu očekuju obaveze kao selektora Srbije.\nTeo nije razmišljao o dolasku u Zvezdu, saigrači želeli da upoznaju njegovu majku! /FOTO/\nTošić sa prelepom devojkom uživao u Zvezdinom meču /FOTO/


Nastavak dobre saradnje Grada Sombora sa ambasadom Švedske - www.025.rs\nwww.025.rs / SOMBOR / Nastavak dobre saradnje Grada Sombora sa ambasadom Švedske\nGradonačelnik Grada Sombora Antonio Ratković sastao se danas sa zamenikom ambasadora Švedske Joakimom Vernom i direktorkom Gradske biblioteke „Karlo Bijelicki“ Natašom Turkić. Povod za prijem je nastavak dobre saradnje sa Ambasadom Švedske, kao i današnje otvaranje izložbe ilustracija iz najpoznatijih švedskih knjiga za decu u gradskoj biblioteci.\nIzložba je organizovana u sklopu projekta „Priče sa Severa” koji se realizuje na inicijativu Švedskog instituta i Ambasade Švedske u Beogradu koja za cilj ima da podrži čitanje kao važan segment dečjih prava.\nU sklopu projekta organizuju se i radionice za decu u saradnji sa izdavačkim kućama Odiseja i Kreativni centar, a održan je i zoom seminar sa nastavnicima i bibliotekarima koji su vodile. Teme su obuhvatale pitanje rada sa tinejdžerima i konkurisanja za projektna sredstva. Ovo je značajan segment projekta koji je usmeren na potrebe biblioteka i škola, kao i na mogućnost razvoja projekta u budućnosti.\nU sklopu posete, ambasada je biblioteci poklonila paket knjiga u izdanju „Odiseje“ i „Kreativnog centra“.\nTags: ambasada Švedske, grad Sombor, Nastavak saradnje


Petar Petković u dvodnevnoj poseti Kosovu - Medija centar\nPrvog dana posete, 11. marta, direktor Кancelarije za Кosovo i Metohiju će obići opštinu Štrpce.\nU sportskoj sali u selu Berevce, Petković će se u 12.00 sastati sa rukovodstvom ove opštine, mladim sportistima i najmlađim članovima Кulturno umetničkog društva ovog kraja. Nakon kraćeg sportskog i kulturno-umetničkog programa, on će se družiti sa decom, njihovim roditeljima i predstavnicima sportskih udruženja, posle čega je predviđeno njegovo obraćanje okupljenim građanima.\nU selu Vrbeštica, u 13.30 sati, direktor Кancelarije za Кosovo i Metohiju obići će OŠ „Šarski odred“, gde će razgovarati sa rukovodstvom i meštanima sela.\nU 14.20 sati predviđena je poseta i uručenje pomoći devetočlanoj porodici Mladenović.\nDrugog dana posete, u subotu 12. marta, direktor Кancelarije za Кosovo i Metohiju će posetiti opštinu Zubin Potok.\nU zgradi Opštine Zubin Potok je za 11.00 predviđen sastanak sa političkim predstavnicima Srpske liste i članovima lokalne samouprave ove opštine. Nakon toga, Petković će obići selo Ugljare u opštini Zubin Potok gde će razgovarati sa meštanima.\nPosetu Кosovu direktor Petković završiće u selu Gornje Dobroševine, u 13 sati, posetom sedmočlanoj porodici Mihajlović kojoj je Кancelarija za КiM finansirala izgradnju kuće i sanirala prilazni put.


Mičel: SAD i EU žele reformisan Balkan na putu ka EU - European Western Balkans\nAutor EWB 22. 06. 2018. 22. 06. 2018.\nVes Mičel; Foto: Tanjug / Dragan Kujundžić\nBRISEL – Zajednički interes SAD i Evrope je reformisan Balkan na putu ka Evropskoj uniji, kaže pomoćnik američkog državnog sekretara za evropske i evroazijske poslove Ves Mičel.\nGovoreći u sedištu fondacije Karnegi za Evropu u Briselu o interesima koje dele Amerika i Evropa, Mičel je poželeo da svet ostane slobodan, da teritorijalni integritet Evrope ostane zaštićen, da Rusija odgovara “za invaziju Ukrajine”, da gradovi u SAD i Evropi budu zaštićeni od terorističkih napada.\n“Da vidimo reformisan Balkan, na putu ka Evropi, kao i Evropu slobodnu od energetskih ucena Rusije”, naveo je Mičel kao jedan od zajedničkih interesa u govoru, čiji je snimak objavljen na sajtu Karnegi fondacije.\nOn je dodao da diplomate SAD i Evrope svakodnevno rade kako bi rešile neke od najvećih svetskih problema, da sarađuju po pitanju Ukrajine, Sirije, Libana, Libije i Avganistana, u borbi protiv terorizma, svetskih zdravsvenih problema, kao i da jedni s drugima koordinišu strategije, pomoć i putovanja zvaničnika na Zapadni Balkan.\nMičel je naglasio da su prošle nedelje diplomate SAD i EU, francuske i nemačke diplomate, satima razgovarale telefonom o normalizaciji odnosa Beograda i Prištine i o reformi u BiH, kao i da su razgovarali sa grčkim i makedonskim zvaničnicima zbog pregovora o imenu Makedonije.\nMičel je rekao da je veoma zadovoljan napretkom koji je postignut u pregovorima Grčke i Makedonije ističući da su SAD otpočetka učestvovale u tim pregovorima.\nKarnegi fondacijareformisan BalkanVes Mičel\nFabrici: EU održava razvoj preduzetništva u Srbiji


Članovi veća prihvatili su između ostalog i predloge odluka o izradi planova razvoja grada Bora do 2028. godine i kapitalnih investicija za period od 2020 – 2022. godine, zatim izveštaj o radu Interresorne komisije i o stepenu usklađenosti realizovanih aktivnosti i programa poslovanja javnih preduzeća u 2019. godini.\nNa dnevnom redu našli su se i sledeći predlozi:\nPredlog Odluke o uključivanju građana u budžetski proces kroz sprovođenje akcije “Borski program lokalnog partnerstva”;\nPredlog Odluke o predlogu Vladi Republike Srbije o prenosu prava javne svojine u javnu svojinu grada Bora;\nPredlog Rešenja o imenovanju Komisije za sprovođenje postupka pribavljanja i otuđenja objekata u javnoj svojini grada Bora.\nsednica, grad Bor, Gradsko veće, dnevni red, Kapija grada, kapitalne investicije, planovi, teretna obilaznica


U Sočiju održano 16. zasedanje srpsko-ruskog Međuvladinog komiteta za trgovinu, ekonomsku i naučno-tehničku saradnju\nPrvi potpredsednik Vlade Srbije i ministar spoljnih poslova Ivica Dačić predvodio je danas u Sočiju delegaciju Republike Srbije na 16. zasedanju srpsko-ruskog Međuvladinog komiteta za trgovinu, ekonomsku i naučno-tehničku saradnju.\nMinistar Dačić učestvuje u radu Međuvladinog komiteta kao kopredsedavajući sa srpske strane, dok sa ruske strane ovu funkciju obavlja potpredsednik Vlade Dmitrij Rogozin.\n„Veoma je pozitivno što je u prethodnoj, 2017. godini, naša spoljnotrgovinska razmena povećana u odnosu na 2016. godinu i iznosila je 2.5 milijarde dolara.\nCilj je da pored veoma dobrih političkih odnosa što više razvijamo ekonomske odnose, kao i da iskoristimo sve pogodnosti Sporazuma o slobodnoj trgovini i sadašnje pregovaranje da taj sporazum važi za sve članice Evroazijske unije.\nImamo veoma dobru saradnju u oblasti energetike, poljoptivrede, čekaju nas neki novi projekti u sferi privrede, industrije.\nZa nekoliko dana u Beograd dolazi ministar spoljnih poslova Ruske Federacije Sergej Lavrov u cilju obeležavanja 180 godina uspostavljanja diplomatskih odnosa između Srbije i Rusije.\nImamo dobru saradnju na međunarodnom planu - kada je reč o zaštiti naših nacionalnih i državnih interesa. S Ruskom Federacijom postoji tradicionalno prijateljstvo i strateško partnerstvo i naš zadatak je da to iskoristimo kao dobru osnovu za razvoj saradnje u svim segmentima društvenog života", izjavio je nakon sastanka ministar Dačić.


Konstituisan KO za žensko preduzetništvo | Privredna komora Crne Gore\nKonstituisan KO za žensko preduzetništvo\nKonstitutivna sjednica Koordinacionog odbora za žensko preduzetništvo Privredne komore Crne Gore održana je 4. marta 2019. godine.\nSjednicu je vodila potpredsjednica Privredne komore Ljiljana Filipović, koja je istakla da ova asocijacija prati evropske i svjetske trendove, podržava smisao i doprinos ženskog preduzetništva privredi. Kroz učešća predstavnica Komore, kao i crnogorskih privrednica u radu Okruglog stola za žensko preduzetništvo Foruma komora Jadransko-jonske regije, u 2000. godini je startovalo i sistematsko udruživanje preduzetnica u Crnoj Gori. Odbor za žensko preduzetništvo, formiran Odlukom Upravnog odobra, aktivan od 2006. godine i činile su ga osim preduzetnica i predstavnice Vlade Crne Gore i nevladinog sektora. Odbor je razmatrao aktuelne teme iz sfere biznisa, kao što su finansiranje ženskog preduzetništva, otvoreni pozivi za projekte od strane EU, aktuelni kongresi, sajmovi i druge.\nNa sjednici su verifikovani mandati članicama Koordinacionog odbora - privrednicama, predstavnicama Skupštine Crne Gore i Ministarstva za ljudska i manjinska prava, institucija i NVO sektora. Koordinacioni odbor će se, između ostalog, zalagati za stvaranje povoljnog poslovnog ambijenta za uključivanje žena u preduzetništvo, unapređenje njihovog položaja na tržištu rada, aktivno učestvovati u izradi i implementaciji dokumenata u cilju definisanja mjera podrške ženskom preduzetništvu. Pratiće sprovođenje Strategije za žensko preduzetništvo 2015-2020. godine, predlagati donošenje propisa za otklanjanje biznis barijera, sarađivati sa domaćim i međunarodnim institucijama i asocijacijama koje podržavaju ekonomsko osnaživanje žena, organizovati učešće na sajmovima, pružati pomoć prilikom apliciranja za projekte koje finansira EU.\nZa predsjednicu Koordinacionog odbora izabrana je dr Ivana Tomašević iz Biznis centra Bar, a za njenu zamjenicu Slavica Striković iz NVO „Ženska akcija“.\n- Koordinacioni odbor treba da nastavi trend kvalitetnog rada, dobrih rezultata, kao i saradnje sa preduzetnicama i njihovim udruženjima. Uvjerena sam da će Ivana Tomašević, koja dugi niz godina aktivno radi na unapređenju i promociji ženskog preduzetništva i dijeli svoja znanja sa drugima bez ikakve zadrške, biti dobra podrška radu ovog odbora. Pošto je kontinuitet veoma bitan, Slavica Striković, koja je do sada vodila ovaj Koordinacioni odbor, činiće sa Ivanom Tomašević odličan tim – ocijenila je Nada Drobnjak iz Skupštine Crne Gore.\nI druge članice Koordinacionog odbora su istakle odličnu saradnju sa novoizabranom predsjednicom i potpredsjednicom, kao i njihovu predanost u realizaciji određenih projekata ne samo u cilju jačanja preduzetništva, već i značajnom zapošljavanju osoba sa invaliditetom.\n- Nadam se da ćemo izborom Tomašević i Striković imati nastavak aktivne uloge ovog Odbora u jačanju ženskog preduzetništva i biti uključeni u projekte koje on bude sprovodio – kazala je predstavnica Ministarstva rada i socijalnog staranja Biljana Pejović.\nPredsjednica Koordinacionog odbora dr Ivana Tomašević zahvalila je preduzetnicama na povjerenju.\n- Otkako sam se vratila iz inostranstva, posvetila sam se razvoju biznisa i preduzetništva, te uglavnom radila sa ugroženim kategorijama i stanovništvom iz ruralnih sredina. Nadam se da će mi ovaj odbor i dalje biti inspiracija za priče o uspjehu, da ćemo ostvariti brojne ideje i razviti mrežu čiji značaj prevazilazi okvire biznisa – kazala je Tomašević.\nUsvojeni su Poslovnik KO i Program rada za 2019. godinu.\nSekretarka Koordinacionog odbora Jelena Golubović govorila je o sadašnjem statusu ženskog preduzetništva. Najnoviji podaci pokazuju da je sve više žena koje pokreću i vode sopstveni biznis. U 2011. godini, prema podacima Poreske uprave, broj preduzetnica, kao i vlasnica mikro, malih i srednjih preduzeća iznosio je 6.200, dok ih je u 2017. godini bilo 8.580 što je 24,3% od ukupnog broja privrednih subjekata.\nPodaci o učešću žena u odlučivanju nijesu ohrabrujući, jer su muškarci na rukovodećim pozicijama mnogo zastupljeniji od žena.\n- Kontinuirano treba raditi na podsticanju razvoja ženskog preduzetništva, edukaciji žena koje planiraju da osnuju svoj biznis ili su već preduzetnice ili vlasnice MMSP, na otklanjanju barijera, umrežavanju i jačanju saradnje sa drugim asocijacijama koje aktivno rade na podsticanju preduzetništva, promovisati žene preduzetnice i omogućiti im bolji pristup finansijama – zaključila je Golubović.\nOdboru je predstavljen pregled inicijative za podršku ženskom preduzetništvu na lokalnom nivou. Ženska politička mreža koja okuplja predstavnice 16 pozicionih i opozicionih partija u Crnoj Gori dio je Programa “Podrška anti-diskriminacionim i politikama rodne ravnopravnosti”, koji realizuje Kancelarija UNDP-a u Crnoj Gori, u partnerstvu sa Ministarstvom za ljudska i manjinska prava, a uz finansijsku podršku Delegacije Evropske unije u Crnoj Gori. Krajem 2017. godine ova mreža je inicirala uvođenje posebne budžetske linije za podršku ženskom preduzetništvu na lokalnom nivou sa ciljem da utiče na kreiranje politika koje će doprinijeti stvaranju povoljnijeg društvenog ambijenta i mjera za postizanje ravnopravnosti žena i muškaraca. Rezultat lobiranja je što su budžetima 11 opština za 2019. godinu opredijeljena sredstva za podršku ženskom preduzetništvu, u ukupnom iznosu od 144.000 eura. Očekuje se da sredstva iz još dvije crnogorske opštine - Kotora i Kolašina, u iznosu od 25.000 eura, budu operativna u martu.\nPotpredsjednica Privredne komore Ljiljana Filipović pozvala je članice Koordinacionog odbora da učestvuju u radu Konferencije „Okreni ploču“ u Dubrovniku 8. i 9. marta, gdje mogu steći korisne informacije od koleginica iz Hrvatske. Takođe, upoznala ih je da će početkom maja u Budvi biti organizovan veliki Forum privrednih komora, gradova i univerziteta Jadransko-jonske regije, uz učešće visokih zvaničnika Evropske unije, a u okviru kog će biti održan okrugli sto na temu ženskog preduzetništva. Privredna komora će predati aplikaciju za organizovanje Kongresa ženskog preduzetništva u drugoj polovini 2019. godine, informisala je Filipović.


::Pećinci: BIA dodelila zahvalnicu predsedniku Čojčiću\nBezbednosno-informativna agencija dodelila je predsedniku opštine Pećinci Savi Čojčiću zahvalnicu „za izuzetnu saradnju i značajan doprinos radu Bezbednosno-informativne agencije“.\n::Novo vozilo za ambulantu u Novim Banovcima\nPredsednik opštine Stara Pazova Đorđe Radinović uručio je ključeve novog vozila marke Fiat punto dr Nadi Predić, šefici ambulante u Novim Banovcima.\n::Stara Pazova: Pojeftinjenje gasa\nOd 1. decembra prirodni gas koji domaćinstvima distribuira Gas Feromont, biće jeftiniji, i jedan kubik bez PDV-a koštaće 44 dinara i 22 pare. Ukoliko se na cenu od 44 dinara i 22 pare doda PDV od 8 procenata, cena koja će biti iskazana na računima za potrošnju u decembru, iznosiće 47 dinara i 76 para. Podsećamo, od 1. septembra kubik gasa za domaćinstva, Gas Feromont je isporučivao po ceni od 45 dinara i 68 para, bez PDV.\n::Pećinci: Preliminarna lista za dodelu ogreva izbeglim i interno raseljenim licima\nKomisija za izbor korisnika za dodelu humanitarne pomoći u vidu ogravnog drveta socijalno ugroženim porodicama izbeglih i interno raseljenih lica koja su nastanjena na teritoriji opštine Pećinci, objavila je listu korisnika za pružanje humanitarne pomoći.\n::Sremska Mitrovica: Novembarski dani\nProgram novembarskih manifestacija:


Tim povodom Eparhija Raško-prizrenska je dala sledeće\nNedavno saopštenje Islamske zajednice Kosova u kojem je objavljena reakcija na izjavu beogradskog muftije Jusufspahića da je „Kosovo kolevka Srbije“, nažalost, nimalo ne doprinosi izgradnji poverenja među verskim i nacionalnim zajednicama na Kosovu i Metohiji.\nTvrdnja Islamske zajednice Kosova da „Kosovo nikada nije bilo deo Srbije, a kamoli kolevka Srbije“ i da je „Kosovo samo nakratko bilo okupirano o strane Srbije“ predstavlja krajnje provokativan primer manipulacije istorijom i tešku uvredu.\nSrpska država postojala je na ovim prostorima još od ranog Srednjeg veka, a pravoslavno hrišćanstvo sa svojom bogatom tradicijom vekovima je starije od islama koji se na ovim prostorima pojavio tek dolaskom Osmanskog carstva. Brojni međnarodni istorijski izvori jasno ukazuju da srpski narod u kontinuitetu živi na prostorima današnjeg Kosova i Metohije, o čemu uostalom svedoče, srednjovekovne povelje, prvi osmanske knjige popisa stanovništva (defteri) kao i brojni hrišćanski spomenici srpskog naroda i naše Crkve. Ove istorijske i nepobitne činjenice ni u čemu ne negiraju postojanje albanskog naroda i njegova prava, ali ne dopuštaju da se brutalnim neistinama negira postojanje srpskog naroda i tradicije kao autohtonog elementa u istoriji ovog regiona.\nOva krajnje politikantski obojena izjava Islamske zajednice Kosova duboko vređa srpski narod i indirektno podstiče nastavak nasilja protiv Srba i naših svetinja čiji smo svedoci posebno poslednjih 19 godina kontinuirane diskriminacije i uništavanja hrišćanske baštine SPC i pored međunarodnog vojnog i civilnog prisustva. Umesto da daje zapaljive politčke izjave koje vređaju verska i nacionalna prava srpskog naroda i Srpske Pravoslavne Crkve, Islamska zajednica Kosova bi radije trebalo da se više pozabavi problemom rastućeg verskog ekstremizma među jednim delom muslimana na Kosovu i Metohiji.\nDato u kancelariji ERP\nGračanica, 8. mart 2018. god\nOpštinska inspekcija: Angažovano dodatno osoblje na sprečavanju paljenja strništa\nDarko Dimitrijević: Đurić u intervjuu Radiju Bravo dao odgovor na sva pitanja Radio Goraždevca\n29. februara 2020., 13:37


Johnson: Britanija će biti prijateljski susjed, najbolji prijatelj i saveznik EU - Radio Brčko distrikta BiH\nPočetna/Svijet/Johnson: Britanija će biti prijateljski susjed, najbolji prijatelj i saveznik EU\nJohnson: Britanija će biti prijateljski susjed, najbolji prijatelj i saveznik EU\nRadio Brčko30.12.2020. - 09:25\nNovi trgovinski sporazum o Brexitu omogućit će Britaniji da postane “prijateljski susjed, najbolji prijatelj i saveznik” Evropskoj uniji, reći će bi Boris Johnson u srijedu u britanskom parlamentu.\nJohnson, koji je intenzivno vodio kampanju za izlazak Britanije iz EU-a u 2016. godini prije nego što je prošle godine postao premijer, trebao bi reći da zakonodavci koji zagovaraju Brexit nisu tražili “puknuće”, već “rješavanje starog i zabrinjavajućeg pitanja britanskih političkih odnosa s Evropom.”\nU govoru, čiju je kopiju dobio dpa, Johnson će zakonodavcima reći: „Prvo smo stajali podalje, a zatim smo postali polovična, ponekad opstruktivna članica EU.\n„Sad ćemo s ovim prijedlogom zakona biti prijateljski susjed – najbolji prijatelj i saveznik koji bi EU mogla imati – ruku pod ruku kad god se naše vrijednosti i interesi podudaraju, ispunjavajući suverenu želju britanskog naroda da živi pod vlašću vlastitih zakone, koje donosi vlastiti izabrani parlament.\n“To je istorijska rezolucija donesena ovim prijedlogom zakona.”


Mega lansirala još jednog talentovanog centra: U ovakvom okruženju milina je raditi i igrati\nIzvor: MozzartSport.com, 25.Nov.2020, 18:01\nKarlo Matković sumira utiske posle debitantskih rola u prvom timu Mege\nOdsustvo najboljeg košarkaša Mege Filipa Petruševa zabrinula je stručni štab pred nastavak sezone, ali je te minute na najbolji mogući način iskoristio talentovani Karlo Matković i nametnuo se kao dobro rešenje u startnoj postavi ekipe Vladimira Jovanovića, upkos činjenici da iza sebe nema dovoljno iskustva u prvom timu.\nU meču protiv Krke, gde je dobio značajniju minutažu, talentovani >> Pročitaj celu vest na sajtu MozzartSport.com << devetnaestogodišnji centar najavio je velike mogućnosti sa učinkom od osam poena, pet skokova i tri rampe. A, u poslednjoj utamici protiv Primorske je zablistao sa 28 indeksnih poena (12 poena, 14 skokova i šest blokada).\nZanimljivo, Matković je kao dete košarku posmatrao samo kao zabavu, ali se preokret desio sa 14 godina.\n"Za dve godine naglo sam izrastao, čak 20 centimetara, i tada sam pomislio da bi košarka mogla da bude moj budući poziv", počinje priču Matković.\nNjegove fizičke predispozicije i talenat nisu promakli lovcima na talente pa se Matković tako našao na prestižnim kampovima za mlade košarkaše poput Džordanovog kampa u Barseloni i Košarka bez granica koji je bio organizovan u Beogradu.\n"To su sve lepa sećanja i uspomene za ceo život. Sećam se kad sam na Džordanovom kampu u Barseloni na večeri uživo video legendarnog Majkla prosto nisam mogao da verujem da je on u istoj prostoriji sa mnom. Jednostavno sam se oduzeo, za mene je sve to delovalo nestvarno, imao sam toliku tremu da nisam mogao bilo šta da ga pitam".\nU ekipu Mege stigao je pre dve godine, a prošlu sezonu proveo je u razvojnom timu - OKK Beogradu.\nUkazanu šansu i veći prostor za igru koji se ukazao odsustvom Filipa Petruševa, Matković je spremno dočekao i dobro iskoristio.\nBez svake sumnje, sa šest pobeda u uvodnih osam kola Mega kao najmlađa ekipa regionalnog takmičenja je apsolutni hit.\nMatković je Megi doneo značajnu stabilnost u skoku, a ovaj 208 centimetara visoki centar istakao se i atraktivnim blokadama. Protiv Primorske ih je imao čak šest, kao najbolja potvrda njegove priče o voljnom momentu. O radu u sredini koja poput fabrike koja iz godine u godinu proizvodi igrače za NBA, Matković kaže:\nO krajnjim dometima Mege ove sezone Matković je rekao da je to teško predvideti u ovom trenutku.\n"U situaciji kada pandemija virusa korona potresa ceo svet nemoguće je bilo šta reći. Trenutno smo u vrlo dobroj poziciji, što se tiče forme, ali i plasmana na tabeli. Koliko je realno razmišljati o plasmanu u plej-of teško je reći. Mi treba da držimo fokus samo na prvog narednog protivnika, da nastavimo dobro da treniramo i pružamo maksimum na svakom meču, pa ćemo videti gde će nas takav pristup na kraju odvesti".


Delta Park, otvoren 23. Novembra 2010. godine, predstavlja novi maloprodajni koncept u Srbiji. Dizajniran da zadovolji potrebe potrošača domaćinstava na jednom mestu i čine ga prodavnice velikih formata sa bogatim izborom različitih proizvoda. Atraktivna lokacija u Save Kovačevića, u neposrednoj blizini autoputa ka Beogradu i drugih tranzitnih puteva, na samo 5 minuta od centra grada, što omogućava brzo i lako povezivanje sa svim prigradskim naseljima.\nUkupna površina 23.000 m² biće izgrađena u Fazi II.\nU okviru kompleksa, prva faza je izgrađen Tempo hipermarket ukupne površine 9.500 m², velika prodavnica elektro robe, prodavnica obuće, sportske opreme, igračaka i drugih modnih sadržaja. U drugoj fazi, biće završena prodavnica velikog formata "Uradi Sam".\nU okviru Delta Parka se nalazi na 750 parking mesta.\nUkupna investicija je 16,8 miliona.\nASTER Textil - Niš\nAVIV ARLON - Izrael\nBIG – Novi Sad\nHENKEL – Srbija


Bulevar Umetnosti 27\tNovi Beograd , Beograd 011/411 43 80\n060/321 92 07 http://www.mcs-beograd.com office@mcs-beograd.com\nPočetna > Biznis > Izrada biznis plana > Knjigovodstvo MCS Beograd\nKnjigovodstvo MCS Beograd – Dozvolite nam da Vam pomognemo! Okupili smo tim profesionalaca, sa misijom da prema svakom klijentu izgradi partnerski odnos i doprinese uspehu njegovog poslovanja! Zahvaljujući dugogodišnjem iskustvu, danas sa ponosom nudimo širok spektar finansijskih i usluga finansijskog savetovanja. Počnite svoj biznis u saradnji sa najboljima!\nZa Vas obavljamo kompletan proces osnivanja pravnog lica, počevši od pripremanja celokupne dokumentacije, pa sve do odlaska u Agenciju za privredne registre i Poresku upravu. Pre otpočinjanja samog procesa, sa zadovoljstvom Vam stojimo na raspolaganju za sve konsultacije i razrešavanje eventualnih pravnih nedoumica.\nRAČUNOVODSTVO I FINANSIJSKI KONSALTING\nMi vodimo računa o Vašim sredstvima! Naša misija je ažurno i precizno vođenje poslovnih knjiga, u skladu sa svim računovodstvenim propisima Republike Srbije. U našem timu se nalaze licencirane knjigovođe, izuzetno posvećene kvalitetnom obavljanju svog posla. Prateći Vaše poslovne knjige, u mogućnosti smo da Vam na vreme ukažemo na podatke koji bi Vam bili od važnosti za donošenje poslovnih odluka.\nZavidno poslovno iskustvo nam omogućava da pravovremeno dođemo do relevantnih informacija, kako bi Vam pružili realnu procenu poslovne situacije, kao i prognozu budućeg stanja.\nUSTUPANJE VIRTUELNIH KANCELARIJA\nSavremeni trend poslovanja nameće potrebu ne samo za uštedom novca, već i prostora. Pružamo Vam mogućnost poslovnog prisustva na tržištu, uz brojne uštede u odnosu na prisustvo kroz tradicionalnu formu kancelarije. Ustupićemo Vam naše resurse (adresu kancelarije, primanje i prosleđivanje pošte, korišćenje soba za sastanke,…) i izaći u susret svim zahtevima čak i najzahtevnijih klijenata.\nPRIPREMA DOKUMENTACIJE ZA TENDER\nJedna smo od malobrojnih agencija na ovim prostorima, specijalizovana za pripremu konkursne dokumentacije za učešće ponuđača na tenderima u Srbiji. Tumačeći Zakon o javnim nabavkama, čitav postupak obavljamo u skladu sa licencom koju posedujemo, izdatu od Republičke Uprave za javne nabavke.\nPravilno sastavljen biznis plan koji sadrži sve relevantne informacije, među prvim je dokumentima svakog pravnog lica, i često odlučujuća stavka koju će banka uzeti u obzir, odobravajući Vam kredit. Oslanjajući se na dragocene podatke koje nam dostavite, budite uvereni da ćemo izuzetno profesionalno i kvalitetno izraditi plan Vašeg biznisa, koji će Vam omogućiti mnoge kasnije prednosti u poslovanju!\nZakažite sastanak sa nama već danas!\nizrada biznis plana beograd\notvaranje firmi beograd\nracunovodstvena agencija beograd\nregistracija firmi beograd


Kako do posla Archives - Stranica 29 od 30 - Vrnjačka Banja\nHome > Archive by category "Kako do posla" (Page 29)\nPosted on 16. marta 2015. 20. marta 2015. by Marija Popović\nDatum objavljivanja: 07/07/2014 Izvor: Blic „Blicov“ poslovni vodič predstavlja osam samostalnih, uslužnih i proizvodnih delatnosti za koja su potrebna najmanja ulaganja. Plastenik Od 18.000 do 18.500 evra Na 10 ari mogu se podići dva tunela širine 10 i dužine 50 metara. Ako je cena kvadrata 15 evra, za konstrukciju i foliju potrebno je 15.000 evra. Još 1.000 za sistem za navodnjavanje, nosače i veziva za biljke. Na 10 ari može se posaditi 3.000 stabljika paradajza ili krastavca, zasad košta 1.200…\nU novembru novi konkurs za prijem pripravnika\nPosted on 14. oktobra 2014. 12. marta 2015. by Andrijana Milosavljević\nDatum objavljivanja: 14/10/2014 Opština Vrnjačka Banja je u okviru programa obavljanja stručne prakse u toku ove kalendarske godine finansirala obuku za devetesetoro mladih ljudi. Pripravnici se osposobljavaju za samostalan rad u struci bez zasnivanja radnog odnosa. Usmeren je na lica, koja se nalaze na evidenciji NSZ, nemaju radnog iskustva u struci ili nemaju radnog iskustva u svojstvu pripravnika, dovoljnog za sticanje uslova za polaganje pripravnickog/stručnog ispita i imaju srednje, više ili visoko obrazovanje. Za ovu namenu, lokalna samouprava je toku…\nJavni poziv za realizaciju programa stručne prakse za osobe sa invaliditetom u 2014. godini\nPosted on 11. avgusta 2014. 11. marta 2015. by Andrijana Milosavljević\nDatum objavljivanja: 11/08/2014 Nacionalna služba za zapošljavanje raspisuje javni pozi za realizaciju programa stručne prakse za osobe sa invaliditetom u 2014. godini. Program stručne prakse podrazumeva stručno osposobljavanje nezaposlene osobe sa invaliditetom, radi osposobljavanja za samostalan rad u struci i sticanje uslova za polaganje pripravničnog, odnosno stručnog ispita, u skladu sa zakonom ili opštim aktom poslodavca, bez zasnivanja radnog odnosa. Program stručne prakse traje u skladu sa zakonom, a najduže 24 meseca, odnosno u skladu sa aktom o organizaciji i sistematizaciji…\nDatum objavljivanja: 12/09/2013 Opština Vrnjačka Banja raspisuje javni poziv za realizaciju mera stručne prakse namenjen nezaposlenim licima sa teritorije opštine Vrnjačka Banja. Odnosi se na nezaposlena lica koja se prvi put stručno osposobljavaju za zanimanja za koja su stekla određenu vrstu i stepen stručne spreme, ili koja su se stručno osposobljavala kraće od vremena potrebnog za polaganje pripravničkog/stručnog ispita, a radi osposobljavanja za samostalan rad i polaganje pripravničkog, odnosno stručnog ispita, u skladu sa zakonom ili opštim aktom poslodavca, bez…


Rad Tima Ujedinjenih nacija u Srbiji definisan je petogodišnjim strateškim okvirom pod nazivom UNDAF (Okvir za razvojnu pomoć Ujedinjenih nacija), koji je potpisala Vlada Republike Srbije. Prethodni UNDAF je važio u periodu od 2011. do 2015. i sprovedene aktivnosti su potpadale pod tri glavne oblasti: Dobra uprava, Održivi razvoj i društveno uključivanje i Regionalna stabilnost i saradnja. Vrednost pomoći koju je sproveo Tim UN u Srbiji u periodu od 2011. do 2015. iznosi više od 230 miliona američkih dolara.\nU junu 2017. godine, prvi potpredsednik Vlade Srbije i ministar spoljnih poslova, Ivica Dačić, i stalna koordinatorka Ujedinjenih nacija, Karla Herši, potpisali su novi Okvir razvojnog partnerstva između Vlade Republike Srbije i Tima Ujedinjenih nacija za period od 2016. do 2020. godine. Okvir razvojnog partnerstva je u potpunosti usklađen sa nacionalnim razvojnim prioritetima Vlade Republike Srbije, kao i sa procesom predpristupnih pregovora Republike Srbije i Evropske unije i Agendom održivog razvoja UN-a do 2030 godine.\nProcenjena vrednost programa aktivnosti za petogodišnji period, na koji se odnosi Okvir razvojnog partnerstva, iznosi 170 miliona dolara (USD), ne uzimajući u obzir sredstva za vanredne situacije poput izbegličke i migrantske krize. Tokom prve godine od potpisivanja Okvira razvojnog partnerstva, Tim UN u Srbiji je sproveo projekte u vrednosti od 63 miliona američkih dolara, od čega je 47 miliona utrošeno na razvoj, a 16 miliona na pomoć u vezi sa izbeglicama i migrantima. Pored rada na razvoju, Tim UN u Srbiji pomaže stanovništvo i Vladu Srbije i u vanrednim situacijama, tokom prirodnih nepogoda i humanitarnih kriza.\nZajedničko delovanje / koordinacija UN\nPrema globalnoj reformi sistema UN, Tim UN u Srbiji sprovodi svoje operativne procedure u skladu sa principima Zajedničkog delovanja za razvoj.\nZajedničko delovanje (engl. Delivering as one) je set procedura koje daju smernice svim državama u kojima UN deluje kako da kroz zajednički rad,i veće zajedništvo i koordinaciju povećamo efikasnost zajedničkih rezultata u razvoju.\nTim UN u Srbiji teži da ostvari veće zajedništvo i efikasnost pridržavajući se sledećih elemenata:\nJedan lider – kroz postojanje stalnog/e koordinatora/ke\nJedan program – kroz Okvir razvojnog partnerstva\nZajedničke kancelarije – Kuća UN-a u Srbiji postoji od 2015. godine\nDelujemo zajedno – kroz zajedničku poslovnu operativnu strategiju\nKomuniciramo zajedno – kroz niz zajedničkih javnih događaja\nOkvir razvojnog partnerstva 2016-2020. se sprovodi zajedno sa partnerima iz Vlade Republike Srbije, a sprovođenje osigurava Zajednički nacionalni upravljački komitet (kojim predsedava stalni/a koordinator/ka UN, Kancelarija za evropske integracije Vlade Srbije, Ministarstvo spoljnih poslova).\nVlada Srbije je 2015. godine stavila na raspolaganje Timu UN u Srbiji prostor na period od 10 godina koji je omogućio formiranje Kuće UN u Srbiji. Ovaj korak je unapredio pristup zajedničkog delovanja kao i zajedništvo među članovima UNCT.\nUN agencije u zemlji\nTimom UN u Srbiji (UNCT) koordinira stalni/a koordinator/ka i on se sastoji od 19 UN agencija, fondova i programa (od kojih je šest stalno prisutnih, pet ima projektne kancelarije i osam deluje iako nemaju kancelarije u zemlji). Ukupno ima 568 zaposlenih u UN-u, od kojih je 57 internacionalno a 511 nacionalno osoblje.\nUN agencije sa stalnim prisustvom:\nUNDP - Program Ujedinjenih nacija za razvoj\nUNHCR - Visoki komesarijat Ujedinjenih nacija za izbeglice\nWHO - Svetska zdravstvena organizacija\nUNOPS - Kancelarija Ujedinjenih nacija za projekte usluge\nUN fondovi i programi sa projektnim kancelarijama:\nUNFPA - Fond Ujedinjenih nacija za stanovništvo\nUN Women - Telo Ujedinjenih nacija za rodnu ravnopravnost i unapređenje položaja žena\nFAO - Organizacija Ujedinjenih nacija za hranu i poljoprivredu\nUNODC - Kancelarija Ujedinjenih nacija za drugu i kriminal\nUN fondovi i programi koji delujuju u zemlji ali nemaju kancelarije:\nUN-HABITAT - Program Ujedinjenih nacija za ljudska naselja\nUNHCHR - Kancelarija Visokog komesara Ujedinjenih nacija za ljudska prava\nUNWTO - Svetska turistička organizacija\nTim UN u Srbiji blisko sarađuje sa Odeljenjem Ujedinjenih nacija za sigurnost i bezbednost, jednom specijalizovanom UN kancelarijom (Kancelarija UN u Beogradu) i četiri međunarodne finansijske institucije (WB, IMF, IFC and EBRD).\nUNDSS - Odeljenje Ujedinjenih nacija za sigurnost i bezbednost\nUNOB - Kancelarija Ujedinjenih nacija u Beogradu\nWB - Svetska banka\nIFC - Međunarodna finansijska korporacija


Brnabić: Na Prištinu ne može da se računa, Beograd pouzdan partner - Kancelarija za koordinacione poslove u pregovaračkom procesu sa Privremenim institucijama samouprave u Prištini, Vlada Republike Srbije\nNaslovna » Aktuelno » Vesti » Brnabić: Na Prištinu ne može da se računa, Beograd pouzdan partner\n02.oktobar 2018. Izvor:Tanjug\nPremijerka Srbije Ana Brnabić izjavila je danas u Beogradu da međunarodna zajednica shvata da na Prištinu ne može da se računa, jer ne poštuje preuzete obaveze dok je Beograd pouzdan partner, strpljiv i tolerantan.\nBrnabić je navela da je jedna od tema u Ženevi, gde je ranije danas učestvovala na skupu ''Dijalog o Zapadnom Balkanu'', bio i dijalog Beograda i Prištine, da je svojim sagovornicama govorila o stalnim provokacijama Albanaca na KiM, "stalnim upadima sa dugim cevima", a da pri tom Beograd ostaje strpljiv, tolerantan i smiren.\nUkazala je i na izjave albanskih zvaničnika o ukidanju granica između samoproglašenog Kosova i Albanije i upitala kako bi bilo da Beograd govori o ukidanju granice između Srbije i Republike Srpske.\n"Ako hoćemo da gledamo u budućnost, nemojte da vodimo politiku dugih cevi", rekla je premijerka novinarima u Beogradu.\nPredsednica vlade je naglasila da su za Srbiju važne dobre veze koje predsednik gradi sa Kinom i Rusijom, ali i sa SAD i EU, i da se to najbolje vidi u ekonomskom napretku Srbije, koja je u prvoj polovini 2018. godine imala rast BDP-a od 4,85 odsto.\nBrnabić očekuje i da će MMF revidirati rast BDP-a Srbije na četiri odsto za ovu godinu.


Unaprijediti saradnju BiH i Omana u oblasti ekonomije, turizma i kulture - Akta.ba\n29.03.2021. 09:51 / Izvor: Akta.ba\nZamjenica predsjedavajućeg Vijeća ministara i ministrica vanjskih poslova Bosne i Hercegovine Bisera Turković, u sklopu posjete Sultanatu Oman, u Muscatu je razgovarala sa ministrom vanjskih poslova Sayyidom Badr bin Hamad Albusaidijem i ministrom trgovine, industrije i promocije investicija Qaisom Mohammedom Moosa Al Yousefom.\nNa sastanku sa ministrom Albusaidijem je istaknuto da posjeta treba biti početak jačanja saradnje u svim oblastima i unapređenja sveukupnih odnosa dvije države.\nMinistrica Turković je naglasila da su odnosi dvije prijateljske zemlje dobri, ali da je saradnju potrebno podići na viši nivo, posebno u oblasti trgovinske razmjene, ekonomije, turizma, ali i kulture.\nMinistar Albusaidi je istakao da obje zemlje imaju potencijale u različitim poljima, koji mogu biti veliki oslonac za unapređenje saradnje. Dodao je da u Omanu postoji zainteresovanost o mogućnostima investiranja u Bosni i Hercegovini.\nMinistri su posebnu pažnju posvetili borbi protiv pandemije COVID-19, procesu nabavke vakcina, ali i saniranju posljedica nakon pandemije.\nNa sastanku sa ministrom Al Yousefom je razgovarano o potencijalima i prednostima obje zemlje u različitim sektorima.\nMinistrica Turković je govorila o potencijalima naše zemlje u oblasti poljoprivrede, prehrambene industrije, namjenske industrije, turizma, ali i drugih oblasti koje posjeduju potencijale za investicije i saradnju.\nNaglašeno je da je vizni režim između dvije zemlje potrebno riješiti na bazi reciprociteta, te da je važno započeti procedure usaglašavanja važnih međudržavnih sporazuma o trgovini, promociji i zaštiti investicija, protokola o saradnji dva MVP-a, sporazuma o kulturnoj, tehničkoj i naučnoj saradnji, sporazuma o readmisiji i drugih.\nCrna Gora sprema za daljnju podršku BiH na putu saradnje sa NATO-om\nAl Azaiba Dohat Aladab Road The Palace Muscat, Muscat 113 Muscat 113


RTCG - Radio Televizija Crne Gore - Nacionalni javni servis :: Svijet :: Huavej se žalio sudu u SAD-u zbog ograničenja prodaje\nPONIŠTITI ODLUKU 29. 05. 2019. 08:12 >> 08:12 0\nHuavej se žalio sudu u SAD-u zbog ograničenja prodaje\nKineski tehnološki gigant Huavej uložio je danas žalbu sudu u SAD, tražeći da se poništi odluka kojom se ograničava prodaja njegove telekomunikacione opreme.\nGlavni pravnik Huaveja Song Lijuping rekao je u izjavi novinarima da je kompanija zatražila da sud ramatra da li je ustavno da SAD zabrani svojoj saveznoj administraciji da kupuje opremu i usluge te kompanije ili da radi sa trećim kompanijama koji su njeni klijenti.\nHuavej je najveći proizvodjač opreme za mreže mobilne telefonije, ali sada se bori da zadrži pristup vodećim tržištima za nove generacije mreža, pošto SAD tvrde da kompanja prijeti međunarodnoj sajberbezbjenosti, prenosi AP.\nNovom žalbom Huavej traži ubrzanje rješenja žalbe uložene u martu u Teksasu, gdje je sjedište njegovih američkih operacija.\nSong je rekao da kampanja koju sankcioniše država protiv Huaveja neće poboljšati sajberbezbjednost.\n"Političari u SAD koriste snagu cijele nacije da gone privatnu kompaniju. To nije normalno" rekao je Song.\nOvo je objavljeno u trenutu u kom je kineska grupa, nesporni svjetski lider u 5G tehnologiji pete generalcije mobilnih mreža na meti nove serije napada iz Vašingtona, prenosi Frans pres.\nU jeku američko-trgovinskog rata adminsitracija predsjednika Donalda Trampa stavila je Huavej na spisak sumnjivih kompanija kojima je zabranjeno da prodaju tehnološku opremu što prijeti samom opstanku Huaveja.\nHuavej u mnogome zavisi od djelova proizvedenih u SAD za svoje telefone.\nGrupa je od 2018. na meti Vašingtona. SAD sumnjaju da kompanija dozvoljava kineskim obavještajnim službama da koristi njihovu opremu da špijunira komunikacije preko mobilnih mreža u svijetu.\nHuavei i dalje na crnoj listi\n"Nijesmo očekivali ovako ekstremne mjere Vašingtona"\nZabrana Huawei-a koštaće Evropljane 55 milijardi\n07. 06. 2019. 1\nZaustavili početak prodaje 5G Huavej aparata


Može li Srbija ispuniti sve uslove i pre kraja ove godine podneti aplikaciju za članstvo u EU? Strane diplomate upozoravaju da je odmrzavanje prelaznog Sporazuma o stabilizaciji i pridruživanju prvi korak, a stručnjaci ističu da je rok do kraja godine realan, ali samo pod uslovom da se ispuni ključni - politički koji stoji pred Srbijom, a to je da se Mladić i Hadžić nađu Hagu.\nMinistar spoljnih poslova Vuk Jeremić izjavio da je moguće da Srbija do kraja godine preda kandidaturu za članstvo u EU, tokom predsedavanja Švedske.\nOn je još dodao da je za Srbiju podnošenje kandidature "strateški važno, presudno i sudbonosno i da se time stavlja tačka na međunarodnu debatu kojim putem Srbija želi da ide".\nSamo dan pre, britanski ambasador, Stiven Vordsvort, izjavio je da podnošenje zahteva Srbije za dobijanje statusa kandidata za prijem u Evropsku uniju neće doneti uspeh ukoliko prethodno ne bude počela primena Sporazuma o stabilizaciji i pridruživanju.\nIpak, šta je sve potrebno učiniti da bi predaja kandidature imala efekta. Deo odgovora se krije u poruci ambasadora Vordsvorta, a deo u onom pojasu koji se odnosi na politički deo ispunjavanja obaveza prema EU, a to znači Hag.\nUpravo zato, mnogi se pitaju, da li je izjava Vuka Jeremića samo deo javne retorike o zalaganju za ulazak u EU ili postoje ozbiljne indicije da će se optuženi za ratne zločine naći u Hagu i da će to biti prvi korak ka odmrzavanju prelaznog Sporazuma o asocijaciji i stabilizaciji,a samim tim i ka aplikaciji za članstvo u EU?\nKrajnji cilj i međukoraci\nNekadašnja šefica vladine kancelarije za pridruživanje EU, Tanja Miščević, kaže za RSE da, iako bi naizgled moglo delovati da u izjavama Jeremića i Vordsvorta postoje neke kontradiktornosti, njih, zapravo, nema:\nOno što gospodin Jeremić govori jeste zapravo da se sada razgovara kako deblokirati primenu prelaznog sporazuma.\n„Gospodin Jeremić je nedavno razgovarao sa gospodinom Biltom, šefom diplomatije države koja trenutno predsedava Evropskom unijom i posle razgovora je upravo to i rečeno što je ambasador Velike Britanije izjavio. To je da je moguće podnošenje kandidature, posle deblokade Sporazuma. Ono što gospodin Jeremić govori jeste zapravo da se sada razgovara kako deblokirati primenu prelaznog sporazuma. To je ona diplomatska aktivnost koju on i potpredsednik vlade Đelić i Milica Delević, direktorka kancelarije i diplomatija, generalno, pokušavaju da urade. To je da se nađe način, posle veoma dobrog izveštaja iz juna Serža Bramerca, posle dokaza da se u tom smislu nastavlja saradnja...Dobro nema hapšenja u ovom momentua, ali sve vodi ka tome. Da to sve bude nekakav uverljiv dokaz da je dovoljno za deblokadu prelaznog sporazuma o stabilizaciji i pridruživanju, posle čega je moguće i podnošenje kandidature. Dakle, ne vidim da govore o različitim stvarima, već da jedan govori o krajnjem cilju, a drugi o međukoraku koji je takođe jako važan.“\nDanijel Pantić, stručnjaka za evropske integracije, kaže za RSE, da se izjava ministra Jeremića treba čitati kao politička:\n„Ako ministar Jeremić ima u vidu neke informacije koje se odnose na efektivno samnjenje naših obaveza, bilo je najava da će hapšenja da se dese do kraja ove godine, onda to može da bude izjava koja ima, da tako kažem, veliku političku težinu. Znači onda ima smisla aplicirati, ako Sporazum prethodno zaista počne da se primenjuje.“\nI pored toga što svako može da aplicira za članstvo u EU, samo stizanje do aplikacije ima svoja pravila i jasan redosled poteza, kaže Tanja Miščević:\n„Nastavak procesa reformi, uraditi domaći zadatak i na kraju odblokirati prelazni sporazum, pa tek onda podnositi kandidaturu za članstvo.“\nUprkos tome što Srbija dobija sve veću podršku od članica EU da se Prelazni trgovinski sporazum deblokira, Holandija ostaje izričita – optuženici u Hag, a nakon toga deblokada sporazuma.\nMinistarka za evropska pitanja Švedske, zemlje koja predsedava EU do kraja godine, Sesilija Malstrom poručila je nedavno iz Brisela nakon sastanak šefova diplomatija Evropske unije, da je Srbija dobrodošla da zatraži status kandidata za članstvo u EU, ali je i istakla da Vlada u Beogradu prethodno mora da ispuni bitne "tehničke uslove".\nA, ministarka spoljnih poslova Grčke Dora Bakojani, rekla je nakon te izjave da se nada da će uskoro doći do pomaka u evrointegracionim procesima Srbije:\n„Mi pokušavamo da svaki put razgovaramo sa našim holandskim kolegama i objasnimo im kako je za Srbiju veoma važno da se približi Evropskoj uniji. Očekujemo da će holandski parlament promeniti svoj stav.“\nTeme kao što su aplikacija za članstvo u EU, deblokada Prelaznog trgovinskog sporazuma ili hapšenje Mladića i Hadžića, zapravo je priča o sistemu „spojenih sudova“. Jedno bez drugog ne može i jedno drugo uslovljava,a to uslovljavanje, između ostalog, otkriva i kakav sistem vrednosti zastupa određena zemlja, kandidat za članstvo u EU.\nDanijel Pantić ističe da najave u vezi sa apliciranjem, mogu da ostanu samo na nivou deklarativnog jer EU ne ceni želje i obećanja već jasne namere i rezultate tih namera:\n„Ne vredi nam mnogo što smo reformisali mnoge sektore ako nismo rasčistili koje su dominantne vrednosti u ovom društvu.“


Lansirana "Naša mreža" – prva besplatna biznis platforma u Srbiji | NS Reporter\nDatum: 29 маја, 2019\nBEOGRAD – Lanisirana je prva besplatna biznis platforma u Srbiji „Naša mreža” zahvaljujući kojoj će mala i srednja preduzeća moći jednostavno da unaprede svoje poslovanje. Kompanija Vip mobile kreirala je jedinstvenu biznis platformu sa idejom da ponudi relevantan i koristan sadržaj, kao i da kompanijama obezbedi mesto gde će biti u mogućnosti da se međusobno povežu i ostvare saradnju.\n„Naša mreža namenjena je svim kompanijama i preduzetnicima koji žele nova znanja, nove poslovne prilike i specijalne pogodnosti, a posebno je usmerena na mala i srednja preduzeća. Želimo da na ovaj način podržimo poslovne korisnike gde im je najpotrebnije – u otvaranju novih biznis prilika. Cilj nam je da podstaknemo i olakšamo komunikaciju između kompanija i stvorimo povoljne uslove za ostvarivanje novih partnerstava”, navela je Branka Pudrlja Durbaba, glavni direktor za tržište u Vip mobile kompaniji.\nVip mobile je najmlađi mobilni operater u Srbiji koji postavlja nove standarde na tržištu telekomunikacija. Zahvaljujući najsavremenijoj mrežnoj infrastrukturi, Vip korisnicima nudi širok raspon usluga iz domena mobilne komunikacije, kao i digitalnih, data i IT rešenja. Vip zapošljava više od 1.000 stručnjaka sa ciljem da pruži najbolje korisničko iskustvo za 2,2 miliona korisnika. U 2018. godini kompanija je ostvarila udeo na tržištu od 24% i prihode od 249 miliona evra. Svojim odgovornim poslovanjem Vip je prepoznat kao pouzdan partner i incijator brojnih pozitivnih promena u društvu, kao i u oblasti zaštite životne sredine. Sa do sada uloženih više od milijardu evra kompanija predstavlja najveću grinfild investiciju u Srbiji. Vip je i prva Family Friendly kompanija u Srbiji. Vip mobile je član A1 Telekom Austrija Grupe, vodećeg pružaoca digitalnih i komunikacionih usluga u regionu Centralne i Istočne Evrope sa 21 milion korisnika u sedam zemalja, prihodima od 4.5 milijarde evra u 2018. godini i više od 18.700 zaposlenih. Grupa je evropska jedinica kompanije América Móvil, trećeg po veličini provajdera telekomunikacionih usluga na svetu.


ŽIVORAD JOVANOVIĆ: Ne odustajati od Rezolucije 1244\nDEBATE sa skupa "Geopolitički i bezbednosni aspekti mogućeg rešenja statusa Kosova" i 4 "NIKAKO "\n20. 02. 2018. POLITIKA\nNa skupu "Geopolitički i bezbednosni aspekti mogućeg rešenja statusa Kosova" u organizaciji Faklteta za dilomatiju i bezbednost, predstavljeni su i rezultati ankete sprovedene medju studentima i gradjanima iz cele Srbije, uključujući i one sa Kosova, a koji su izmedju ostalog pokazali da je "Kosovo simbol srpskog identiteta".\n"Zašto se ta činjenica ne koristi da smo mi posle NATO agresije priznati u avnojevskim granicama, da smo pozvani da napišemo molbu sa tom činjenicom", upitao je Jovanović i dodao da bi ta činjenica trebalo više da se koristi u diplomatskom saobraćaju.\nJovanović je rekao da Srbija mora voditi računa o četiri nikako, a to je nema pristanaka na sporazume sa mimikrijom, na zamenu Rezolucije 1244, na razmenu dela teritroije - Kosova za EU, a ni normalizacije odnosa bez vraćanja 250.000 raseljenih.\n"Ne bih želeo da budem deo generacije koja je prihvatila još jedan ultimatum Nemačke na 80. godišnjicu Minhenskog sporazuma", rekao je Živorad Jovanović.\n"Konačnu reč daće narod Srbije, neće to biti nijedna velika sila ni oni koji misle da imaju sve karte u svojim rukama", rekao je Djurić novinarima u pauzi skupa i izrazio zadovoljstvo intelektulnom mobilizacijom po pitanju rešavanja problema Kosova i Metohije.\nIzvor Beta, internet


Stupio na snagu operativni plan za strožiju kontrolu drumskog saobraćaja – Radio Gora\nStupio na snagu operativni plan za strožiju kontrolu drumskog saobraćaja\nOperativni plan kosovske policije „Bezbednost u drumskom saobraćaju 2021“ koji ima za cilj povećanje mjera nadzora, sprečavanje udesa i kontrolu drumskog saobraćaja stupio je na snagu, potvrdio je za KoSSev portparol kosovske policije za region Sjever, poručnik Branislav Radović.\nPrema njegovim riječima, plan je pokrenut zbog činjenice da se broj vozila na Kosovu uvećao, da započinje dolazak građana iz inostranstva, odlazak na godišnje odmore, kao i razni skupovi i manifestacije.\n„Zbog toga imamo porast udesa i prekršaja u drumskom saobraćaju. Na takav negativan trend takođe utiču i loša drumska infra-struktura, sezona poljskih radova, a samim tim i učešće raznih poljoprivrednih mašina u saobraćaju. Osim toga, utiče i nepoštovanje saobraćajnih i bezbednosnih propisa i zakona“, istakao je Radović.\nU sklopu ovog operativnog plana policije, obuhvaćena je kontrola prevoza robe i putnika i izricanje prekršaja za sve prekršioce uz takozvanu „nultu toleranciju“.


VUČIĆ: ZA USKRS POLICIJSKI ČAS OD PETKA U 17 h DO UTORKA U 5 UJUTRU - TV ZONA PLUS - HD\nVUČIĆ: ZA USKRS POLICIJSKI ČAS OD PETKA U 17 h DO UTORKA U 5 UJUTRU\nTuesday, 14 April, 2020 2 min read Redakcija TV Zona Plus\nPolicijski čas, odnosno zabrana kretanja zbog epidemije korona virusa, za ovaj Uskršnji vikend, trajaće od petka 17. aprila u 17 časova do utorka 21. aprila u 5 časova, rekao je predsednik Srbije Aleksandar Vučić, gostujući u Dnevniku RTS.\nGovoreći o molbi Sinoda Srpske pravoslavne crkve, Vučić je rekao da je sa patrijarhom Irinejom, tokom razgovora, “imao drugačiji dogovor”.\n“Šta god da kažem, biću rastrgnut od dela javnosti. Ali podržaću lekare i život,” rekao je Vučić i dodao da će o konkretnim merama na vreme obavestiti javnost. Napomenuo je da ipak neće hapsiti vladike i sveštenstvo, ali i da će ponovo moliti patrijarha Irineja da razume ono što traži država.\nŠetnja za penzionere tri puta nedeljno od sledeće sedmice?\nVučić je naveo da je Vlada donela i nove mere koje se odnose na decu sa autizmom i naglasio da će ona moći da se šetaju tokom celog dana, a da će roditelji voditi računa o merama zaštite.\nNajavio je i da se razmatra mogućnost da se starijima od 65 godina obezbedi vreme za šetnju i to tri puta nedeljno. To bi bilo tokom trajanja policijskog časa, kako se stariji ne bi sretali sa mlađim generacijama. Svako bi imao mogućnost da se prošeta do 30 minuta i maksimalno na 300 metara od kuće. Ova mera bi najverovatnije važila od sledeće nedelje, rekao je Vučić.\nCOVID-19, deca sa autizmom, KORONA VIRUS, penzioneri, policijski čas, predsednik Srbije Aleksandar Vučić, Sinod SPC, stariji od 65, Uskrs\nKRUŠEVAČKA HALA SPORTOVA PRETVARA SE U BOLNICU (VIDEO)\nNiš odao poštu dr Miodragu Laziću (video)


Vučinić poziva na jedinstvo naroda Srbije i Crne Gore! – ProSrpski Portal\nRašo Vučinić pokrenuo je pravu medijsku lavinu o guslama i epskoj poeziji. Za gusle nismo imali prilike mnogo da čujemo do pre godinu dana kada je Vučinić preuzeo vodjstvo Savezom guslara Srbije.\nZa kratko vreme, organizovao je jedan od najposećenijih guslarskih festivala gde se tražila karta više za mesto u Kolarcu, zatim Mojkovačka akademija, i nezapamćena medijska promocija gusala.\nNedavno je formiran Institut za gusle i epsku poeziju u kojem ste vi izabrani za direktora pa nas zanima šta možemo da očekujemo od Instuta u narednom periodu?\n„ Jedan od prvih velikih projekata na kojem već duže vrijeme rade eminentni stručnjaci, umjetnici, vajari i arhitekte je spomenik Srpskom guslaru, koji očekujemo da će biti završen u 2019. godini. Najveću zahvalnost dugujemo čuvenom vajaru Nikoli Vukosavljeviću. Pored ovog projekta, institut će se baviti i drugim pitanjima koja su od krucijalnog značaja za razvoj guslarstva i epske poezije.”\nKako komentarišete izjave zvaničnika iz Crne Gore i podizanje tenzija povodom vašeg pojavljivanja u Pekingu sa guslama, u Crnogorskoj narodnoj nošnji?\n„ Žao mi je što su pojedni mediji i političari iskoristili ovu situaciju za podizanje tenzija između Srbije i Crne Gore. Gusle su ono što nas spaja, i upis gusala u UNESCO treba da bude povod za otvaranje tema o duhovnoj sabornosti i jednistvu naroda Srbije i Crne Gore. Jasno je da se poslednjih mjeseci koristi svaka prilika da se promoviše lažna slika o nekakvoj netrpeljivosti. Zvaničnici i političari moraju da slušaju narod, a narod im jasno poručuje da ga nikakav ekstremizam ne zanima, već mir i sloga. Srbija i Crna Gora moraju da imaju najbolju saradnju, da rade na promovisanju onoga što nas spaja i što produbljuje bratske odnose naroda koji zivi u Srbiji i Crnoj Gori. Velika se hajka podigla oko nošnje, a ja kao Srbin Crnogorac, ne znam u kojoj sam to nošnji trebao da nastupim, ili koje taj kome smeta moje pojavljivanje u nošnji čiji simboli upravo pozivaju na slogu Srpskog roda. Pozivam narod da ne obraća pažnju na one koji bi da nas svadjaju. Srbija, Crna Gora i Republika Srpska, nemaju nikog bližeg i dužne su sve tri da se okreću jedna drugoj i da prevazilaze sve nesuglasice, jer je to volja naroda koju političari moraju da imaju na umu. Na kraju krajeva, gusle upravo o tome pjevaju, i oni koji danas pokušavaju da iskrive istinu i da nas zavade, sigurno nisu podizani u kolijevkama uz strune gusala.”\nRašo Vučinić, predsednik je Crnogorsko Hercegovačkog Pokreta koji u Srbiji okuplja Crnogorce i Hercegovce koji se ponose svojim poreklom, ali ističu Srpsku nacionalnu pripadnost.\nZa 8. januar zakazana je i veličanstvena manifestacija u Domu Sindikata u Beogradu, povodom zaštite gusala u Unesko-u.\nakademija Beograd crnogorsko epsku guslara guslaru gusle hercegovacki Institut kolarac mojkovacka poeziju pokret raso vucinic savez spomenik Srbije za\nMilačiću određen pritvor, najavio štajk glađu\nFiorentina ima novog trenera, poznat nasljednik Montele


Vila Diamond – Magic Travel\nNapomena: Cene za apartmane iz ovog cenovnika su date po smeštajnoj jedinici za 7 noći.\nLokacija: Na 300 metara od plaže Portoriko (Puerto Rico) u Ksamilu i 3,7 km od Nacionalnog parka Butrint.\nSobe: Svaka soba poseduje sopstveno kupatilo, TV, klima uređaj, besplatni WIFI internet.\nU hotelu: Vila nudi smeštaj u prelepim sobama i privatni parking za goste koji dolaze sopstvenim prevozom. Na raspolaganju gostima su standardne sobe i apartmani.\nVila Diamond se nalazi na 300 metara od plaže Portoriko (Puerto Rico) u Ksamilu i 3,7 km od Nacionalnog parka Butrint. Svaka soba poseduje sopstveno kupatilo, TV, klima uređaj, besplatni WIFI internet. Vila nudi smeštaj u prelepim sobama i privatni parking za goste.


Urošević novi predsednik Skupštine grada - Ritam Grada - vesti Kragujevac\nPočetna Vesti Urošević novi predsednik Skupštine grada\nUrošević novi predsednik Skupštine grada\nU postupku tajnog glasanja, sa 49 glasova za i 30 glasova protiv, za novog predsednika Skupštine grada Kragujevca izabran je Milan Urošević, dok je za zamenika predsednika sa 49 glasova za i 29 odbornika protiv izabrana Slavica Kominac.\nNakom imenovanja na nove funkcije novoizabrani predsednik Skupštine grada Milan Urošević obavestio je odbornike da je dobio zahtev za sazivanje sednice po hitnom postupku na kojoj bi se raspravljalo o razrešenju gradonačelnika Veroljuba Stevanovića i članova Gradskog veća i izboru novog gradonačelnika i članova Gradskog veća.\nS obzirom da je zahtev stigao u toku sednice o njemu su se izjašnjavali odbornici koji su usvojili predlog o održavanju sednice po hitnom postupku. Predsednik parlamenta dao je pauzu od sat vremena kako bi stručne službe sve pripremile za predstojeću sednicu parlamenta po hitnom postupku.\nPrethodni članakNova snaga: Nova vlast, stari privesci\nSledeći članakRadnički 1923 dočekuje Jagodinu u Kupu\nopozicionar Okt 28, 2014 u 17:49\nČetitam Vam kragujevčani,novog predsednika Skupštine grada.Nek Vam je sa srećom (trebaće Vam je dosta).E moji kragujevčani šta doživeste.Sada je prilika da se raspišu novi izbori da bi pojedine stranke (u Kragujevcu konačno otišle u istoriju)?


„Lidl“ umesto mleka prodavao vodu: Trgovački lanac se izvinio kupcima - 14.07.2021, Sputnik Srbija\n„Lidl“ umesto mleka prodavao vodu: Trgovački lanac se izvinio kupcima\nKompanija „Lidl“ uputila je izvinjenje građanima zbog tehničke greške prilikom koje se u pojedinim pakovanjima umesto mleka našla voda. 14.07.2021, Sputnik Srbija\n„Lidl“ je saopštio da je laboratorijskim analizama proizvođača na 42 uzorka proizvoda istog LOT broja, potvrđeno da nisu zabeležena odstupanja u kvalitetu proizvoda, već da je došlo do tehničke greške prilikom pakovanja i da je u pitanju voda.„Proizvod je bezbedan i ne dovodi do zdravstvenog rizika u slučaju konzumacije, a iz prodaje su povučene sve preostale količine tog proizvoda“, navode iz „Lidla“.Napominju da kompanija, u asortimanu, pod svojom robnom markom ima isključivo proizvode od dobavljača koji su sertifikovani po najvišim međunarodnim standardima kvaliteta i bezbednosti.„Žao nam je što smo prouzrokovali neprijatnost i pozivamo sve potrošače koji su kupili ovaj proizvod i primetili nedostatak da se jave našoj službi za potrošače ili direktno u prodavnicu, kako bismo bili u mogućnosti da zamenimo proizvod ili nadoknadimo novčani iznos nastavljajući da negujemo odnos poverenja“, poručili su iz „Lidla“, prenosi RTS.\nekonomija, voda, lidl\n17:10 14.07.2021 (Osveženo: 00:55 26.08.2021)\n© Sputnik / SputnjikLidl Srbija\nKompanija „Lidl“ uputila je izvinjenje građanima zbog tehničke greške prilikom koje se u pojedinim pakovanjima umesto mleka našla voda.\n„Lidl“ je saopštio da je laboratorijskim analizama proizvođača na 42 uzorka proizvoda istog LOT broja, potvrđeno da nisu zabeležena odstupanja u kvalitetu proizvoda, već da je došlo do tehničke greške prilikom pakovanja i da je u pitanju voda.\n„Proizvod je bezbedan i ne dovodi do zdravstvenog rizika u slučaju konzumacije, a iz prodaje su povučene sve preostale količine tog proizvoda“, navode iz „Lidla“.\nNapominju da kompanija, u asortimanu, pod svojom robnom markom ima isključivo proizvode od dobavljača koji su sertifikovani po najvišim međunarodnim standardima kvaliteta i bezbednosti.\n„Žao nam je što smo prouzrokovali neprijatnost i pozivamo sve potrošače koji su kupili ovaj proizvod i primetili nedostatak da se jave našoj službi za potrošače ili direktno u prodavnicu, kako bismo bili u mogućnosti da zamenimo proizvod ili nadoknadimo novčani iznos nastavljajući da negujemo odnos poverenja“, poručili su iz „Lidla“, prenosi RTS.